ועדת המדע והטכנולוגיה, כנסת 19, פרוטוקול מספר 35, 2014-01-29 09:30

משה גפני: בוקר טוב, אני מתכבד לפתוח את ישיבת ועדת המדע והטכנולוגיה.

משה גפני: אנחנו נדון היום על המכרז של האיזוק האלקטרוני - האם הטכנולוגיה מתאימה?

משה גפני: נמצאים איתנו גם נציב השב"ס אהרון פרנקו וגם מנכ"ל המשרד לביטחון הפנים רותם פלג, אורחים נוספים.

משה גפני: אני מבקש להקדים ולומר שהיתה ישיבה של ועדת המדע שניהל אותה היושב-ראש הקודם חבר הכנסת מאיר שטרית שנמצא כאן איתנו, על המחקר שנעשה בנושא האיזוק האלקטרוני.

משה גפני: היה אז סיכום שהוועדה תקיים דיון לגבי החקיקה בעניין הזה לגבי מה שקורה בפועל.

משה גפני: מה שעד עכשיו היה זה שוועדת המדע בשעתו, בזכותך, בזכות חבר הכנסת מאיר שטרית, דנה בעניין הזה וניסתה לקדם אותו.

משה גפני: היתה אמורה להיות הצעת חוק או בעצם היה צריך להיות כבר חוק מושלם לגבי הנושא הזה.

משה גפני: עד היום זה לא קרה בגלל סיבות שונות.

משה גפני: בתחילת הקדנציה הזו כאשר ועדת המדע עדיין לא התחילה לפעול הועברה ההארכה של החוק לוועדת החוקה והאריכו את המועד.

משה גפני: נדמה לי שזה עומד להסתיים עוד חודשיים.

<אהרון פרנקו: במרץ.

משה גפני: במרץ, כן.

משה גפני: עוד חודשיים ואז יהיה קשה מאוד גם להאריך את המועד.

משה גפני: העמדה שלי, עוד לפני שאנחנו נכנסים לתוך העניין ולפני שאתם אומרים את עמדתכם, אני חושב שצריך לקדם את זה מאוד מאוד.

משה גפני: למה צריך לקדם את זה?

משה גפני: בגלל הרבה סיבות.

משה גפני: ראשית, המצוקה שקיימת במתקני הכליאה.

משה גפני: שנית, אם יש אפשרות שאדם יעבור ויקבל את עונשו באמצעות האיזוק האלקטרוני ושהוא לא יקבל את העובדה הזו שהוא יושב בבתי-כלא, ואנחנו יודעים שהמציאות היא בסופו של דבר שאחד מדביק את השני, ובסופו של דבר הוא יוצא אדם שהוא עבריין יותר גדול ממה שהוא נכנס לבית-הכלא במקרים רבים.

משה גפני: גם על-פי המחקרים, וגם על-פי המחקר של מכון שא"מ של פרופ' שהם.

משה גפני: גם על-פי המחקר שלהם התברר שבכל פרמטר שזה נבדק האיזוק האלקטרוני הוא הרבה יותר טוב.

משה גפני: פחות חוזרים באופן דרמטי לפשע.

משה גפני: רק 10% עוסקים בעניין הפלילי, הרוב המוחלט לא עוסק בעניין הפלילי.

משה גפני: לכן, אם הבעיות הן תקציביות אז זה מחדל גדול של הממשלה.

משה גפני: אם הנושא הוא נושא מקצועי אז צריך לדון עליו ולקיים את הדיון הזה ולעשות אותו מה שיותר מהר כי בסופו של דבר החוק חייב להגיע כבר ולהגיע לדיון כדי שנוכל להכניס אותו לספר החוקים ושזה יתחיל לפעול על-פי החוק הזה.

משה גפני: חבר הכנסת שטרית, בבקשה.

משה גפני: אתה מתמחה בעניין הזה גם כשהיית יושב-ראש הוועדה וגם בדיון הקודם.

מאיר שטרית: תודה, אדוני היושב-ראש.

מאיר שטרית: אני שמח על כינוס הוועדה.

מאיר שטרית: אני חושב שחשוב לקיים את הדיון הזה.

מאיר שטרית: בישיבת הקודמת באמת סיכמנו שנקיים דיון כדי לעקוב אחרי המתרחש.

מאיר שטרית: אני אומר בצער שעברו מאז שהתחלנו את הטיפול בחוק הזה כבר כמעט שש שנים, מאז הדיון הראשון שקיימנו בחוק, ואו טו טו אמרו: אנחנו נעביר עכשיו, תוך חודש נעביר את הסמכויות לשירות בתי הסוהר והעסק אחת-שתיים ייגמר.

מאיר שטרית: ומאז החוק הוארך עוד פעם ועוד פעם ועוד פעם בלי תקנה.

מאיר שטרית: הבוקר שמעתי מרב-גונדר פרנקו שהחוק שהמשרד לביטחון הפנים הכין בעניין הזה של האיזוק האלקטרוני אכן עבר ועדת שרים.

מאיר שטרית: זו כבר בשורה גדולה כי אני מודה שאני לקחתי את החוק הזה של המשרד לביטחון הפנים.

מאיר שטרית: עוד בכנסת שעברה הגשתי אותו והבאתי אותו לוועדת שרים ודחו אותו והבאתי אותו גם לכנסת הזו ודחו אותו, אז אולי סוף סוף הממשלה זזה.

מאיר שטרית: הדבר העיקרי שמתקנים בחוק הוא שאדם שמפר את האיזוק האלקטרוני יחזור מינהלית לכלא.

מאיר שטרית: זה הדבר המרכזי.

משה גפני: בלי בית-משפט.

מאיר שטרית: בלי בית-משפט, בדיוק.

מאיר שטרית: שימוע בבית-משפט או שימוע ב- - -.

מאיר שטרית: כשיגיע החוק נדון בזה.

מאיר שטרית: אני חושב שלא צריך בית-משפט.

מאיר שטרית: בתי-משפט שפטו, אדם אמור לשבת בכלא.

מאיר שטרית: נותנים לו הנחה ואם הוא מפר אותה הוא צריך לחזור לכלא, אחרת אין משמעות לחוק בעיניי.

מאיר שטרית: את זה אני אומר מהיום הראשון.

מאיר שטרית: אגב, זה מה שקורה בעולם.

מאיר שטרית: אין שום מקום בעולם שבו את האנשים מפרים צריך לחפש, לפתוח להם תיקים, ללכת לפרקליטות, להגיש תביעה משפטית.

מאיר שטרית: זה מטורף לגמרי, זה לעשות צחוק מהעבודה.

מאיר שטרית: אני חושב שהעובדה שמתקנים את החוק הזה, אם באמת התיקון הוא כזה, ואני מקווה היושב-ראש שאם החוק אכן יעבור, שאנחנו נעמוד על כך, ולא מעניין אותי מה משרד המשפטים אומר, כי במשרד המשפטים מישהו אמר שאכיפת החוק במדינת ישראל היא בדיחה.

מאיר שטרית: אנחנו צריכים לעמוד על כך שתהיה באמת אכיפה מינהלית בלבד.

מאיר שטרית: לא בתי-משפט, לא בטיח.

מאיר שטרית: אדם מפר את החוק, ייכנס חזרה לכלא, ואז אני מבטיח לכם שאף אחד לא יפר.

מאיר שטרית: זה עובד חד וחלק.

מאיר שטרית: אנשים מבינים שרמזור אדום הוא אדום.

מאיר שטרית: אתה יודע שאם אתה מפר את החוק ואתה נכנס לכלא אתה לא תפר - זה נורא פשוט.

מאיר שטרית: אני מציע לעצמנו להגיד שכשה

מאיר שטרית: חוק יבוא לפה נעמוד על כך.

מאיר שטרית: לגופו של עניין, ברור שהאיזוק האלקטרוני כרוך בהפעלה של מכשירים שמבטיחים באמת את הפיקוח על אותו אסיר אלקטרוני.

מאיר שטרית: אחת התקלות הגדולות ביותר במכרז שהמשרד לביטחון פנים עושה זה העובדה שהוא עדיין נצמד לטכנולוגיה הישנה שצריך קו של בזק עם צמיד ברגל, ואדם שאין לו קו של בזק כבר לא יכול להיות אסיר אלקטרוני.

מאיר שטרית: זו טכנולוגיה מפגרת, תסלחו לי שאני אומר את זה.

מאיר שטרית: במילה הכי פשוטה - טכנולוגיה מפגרת.

מאיר שטרית: בעולם כולו עובדות טכנולוגיות ישראליות, אגב, שבהן לא צריך קו בזק אלא יש צ'יפ אלקטרוני כמו שיש היום בכל פלאפון סים אלקטרוני שיש בו גם GPS וגם טלפון.

מאיר שטרית: אתה מחבר אותו לצמיד ואתה יודע כל רגע נתון איפה נמצא האסיר הזה.

מאיר שטרית: על כן, הדבר הזה נותן משמעות הרבה יותר חזקה לנושא הפיקוח, מדוע?

מאיר שטרית: כי זה גם יוצר אפשרות להקל על האסיר.

מאיר שטרית: היום כשהאדם צמוד לקו בזק ורק אז אפשר לפקח עליו הוא די תקוע והוא לא יכול לצאת לשום מקום.

מאיר שטרית: כאשר יש לו סים אלקטרוני והוא יכול לצאת לכל מקום, אתה יכול לקבוע לו על-פי הטכנולוגיה הישראלית הקיימת היום, לא צריך להמציא אותה, מסלול נגיש.

מאיר שטרית: אתה מרשה לו ללכת לקופת-חולים כל יום או מרשה לו ללכת לעבודה.

מאיר שטרית: אתה יכול לקבוע לו מסלול לאן מותר לו ללכת, באיזה שעות, מתי, ואתה מקבל את האינפורמציה המדויקת האומנם הוא עומד במגבלות שהוטלו עליו או לא.

מאיר שטרית: אתה גם מקל על האסיר כי אתה נותן לו אפשרות באמת לעשות דברים אחרים.

מאיר שטרית: נניח והוא מתחיל לעבוד והוא יכול ללכת למקום עבודה משעה שמונה עד ארבע אז המסלול שלו קיים.

מאיר שטרית: אם הוא הולך במסלול שלו כמו שנקבע לו, אין לו בעיה, הוא לא מפר.

מאיר שטרית: לכן, לחזור רברס לטכנולוגיה שכבר מתה מזמן, טכנולוגיה של בזק, אני חושב שהדבר הזה עקום.

מאיר שטרית: למיטב ידיעתי, עד היום במכרז הטכנולוגיה הקיימת היום היא חזרה על המתכונת של בזק ואני מתפלא.

מאיר שטרית: אני לא מבין למה אתם מתעקשים להישאר בטכנולוגיה הישנה, אני לא מבין למה אתם לא משנים את המכרז ומציעים לכל המציעים שהציעו לשנות טכנולוגיה ולהגיד שאתם מבקשים לעשות טכנולוגיה עדכנית יותר, נכונה יותר, חכמה יותר, יותר הדוקה מבחינת פיקוח.

מאיר שטרית: אני לא מבין את ההתעקשות הזו שלכם.

מאיר שטרית: אני מקווה שאולי היום תסבירו לנו או שתשכנעו אותנו למה אתם אולי חושבים שזה צודק.

משה גפני: זה מה שהם הולכים לעשות.

משה גפני: חבר הכנסת שטרית, תודה רבה.

משה גפני: אני אבקש מנציב השב"ס וממנכ"ל המשרד לביטחון הפנים להציג את הדברים כמו שהם כדי שנקיים את הדיון הזה.

משה גפני: מנכ"ל המשרד לביטחון הפנים, בבקשה.

מאיר שטרית: אגב, אדוני היושב-ראש, כל העוסקים בכך מסכימים איתי שהדרך הנכונה - - -

משה גפני: רגע, נשמע.

משה גפני: יכול להיות שגם הם מסכימים, דיברתי איתם.

משה גפני: הם לא רחוקים מהעמדה שלך, תיכף נשמע אותם ונראה מה הם אומרים.

משה גפני: בבקשה.

<רותם פלג: בוקר טוב לכולם, אדוני היושב-ראש, אנחנו נמצאים פה בתהליך שהוא תהליך ארוך, ארוך מאוד, יש כאלה שיגידו אולי ארוך מדי, בכל הנושא הזה של הטיפול באיזוק האלקטרוני במדינת ישראל.

<רותם פלג: אבל אני חושב שהיום אנחנו נמצאים במקום שהוא יותר טוב ממה שהיינו במשך תקופה מאוד מאוד ארוכה.

משה גפני: ממתי אתה המנכ"ל?

<רותם פלג: פחות משנתיים.

משה גפני: זאת אומרת, הבעיות התחילו לפניך.

<רותם פלג: הבעיות התחילו לפניי.

<אהרון פרנקו: סוגיית האיזוק התחילה עוד לפני, ב-2005 ולפני.

משה גפני: עכשיו זה מחייב אותו.

<רותם פלג: כן.

<רותם פלג: זה התחיל כסוג של פיילוט שישב במשבצת מאוד בעייתית מבחינת החקיקה.

<רותם פלג: זה ישב על המשבצת של שחרור בערובה ולא על משבצת של חלופת מעצר ומנגנונים בירוקרטים מאוד מאוד מורכבים כדי להפעיל את הפרויקט הזה, מה שבאמת גרם ללא מעט בעיות בתפעול השוטף שלו.

<רותם פלג: במשך מספר שנים האחרונות אנחנו באמת עובדים על תיקון החקיקה.

<רותם פלג: אני עוד ליוויתי אותו בכובעי הקודם במשרד האוצר.

<רותם פלג: תיקון החקיקה הזה בא לעשות שני דברים עיקריים: ראשית, הוא בא לתקן את המשבצת שעליה יושב הפרויקט.

<רותם פלג: זה לא חלופה לשחרור בערובה, אלא יושב כחלופת מעצר.

<רותם פלג: זה אומר שבעצם לא הלכתי למנגנון שהוא מחמיר אל מול האופציה האחרת, אלא על מנגנון שהוא מקל אל מול האופציה האחרת.

<רותם פלג: הדבר השני שתיקון החקיקה הזה בא לטפל בו זה באמת מנגנון הטיפול בהפרות.

<רותם פלג: בוא נאמר בעדינות שזה היה מנגנון מסורבל ביותר שמביא לזה שכמעט אף אחד לא טופל והופעלו נגדו סנקציות.

מאיר שטרית: אדוני היושב-ראש, בדוח הראשון שקיבלנו לוועדה, בדיון הראשון, הסתבר לנו על-פי נתוני חברה שמפעילה את האיזוק האלקטרוני שהיו בממוצע 80 הפרות בחודש מכל אסיר.

מאיר שטרית: זה היה נתון שנמסר בוועדה.

משה גפני: אז מתי הוא לא הפר?

משה גפני: לא היה לו זמן לא להפר.

<רותם פלג: בתוך החוק הזה יש גם מנגנון שאמור להיות מנגנון הרבה יותר אפקטיבי של טיפול באותן הפרות של הפעלות סנקציות שיהיו סנקציות אפקטיביות שבאמת יגרמו לזה שאותו עציר לא יהיה לו אינטרס לבצע את ההפרות האלה.

<רותם פלג: זה לא המנגנון שהוא המנגנון שמבחינתנו הוא הכי אופטימלי, אבל בתוך האיזונים הוא מנגנון שאנחנו חושבים שהוא אפקטיבי והוא יכול לתת את המשמעות שלו.

<רותם פלג: שוב, הוא יגיע כמובן כמו שאמר חבר הכנסת שטרית לבחינת הכנסת ולקבלת החלטות גם פה.

<רותם פלג: כמו שאמרת, אדוני היושב-ראש, אני חושב שיש חשיבות רבה בפרויקט הזה ובהשארה שלו בחיים כי בסוף הוא מאפשר אלטרנטיבה גם בצד של המעצרים וגם בצד של כלואים, אלטרנטיבה שהיא בטח ובטח טובה מכל חלופה אחרת.

<רותם פלג: אותו בן-אדם ששיש אופציה לשים אותו באיזוק אלקטרוני שהוא נשאר בבית ולא בסביבה של בתי המעצר או בתי הכלא, ברור שזה עדיף, מה גם שכל עוד הוא עציר הרי הוא חף מפשע כל עוד בית-המשפט לא קבע אחרת.

<רותם פלג: כולנו חושבים שיש לזה משמעות.

<רותם פלג: אנחנו כמדינה צריכים לאפשר את האופציה הזאת למען כל האזרחים במדינה.

משה גפני: עד איפה הייתם הולכים עם זה?

משה גפני: איזה אסירים?

<רותם פלג: אולי נגיד את זה אחר כך, רגע.

<רותם פלג: כל הפרויקט הזה הוא לא פרויקט רק של המשרד לביטחון הפנים.

<רותם פלג: מבחינת החקיקה, אני לא יודע אם אתם יודעים, אבל החקיקה הוטלה בכלל על משרד המשפטים להוביל אותה ואנחנו היינו שחקן תומך.

<רותם פלג: היא לא חקיקה שהוביל אותה המשרד לביטחון הפנים.

<רותם פלג: בהחלטת ממשלה קבעו שיש ועדה בראשות משרד המשפטים שמקדמת את התהליך הזה.

משה גפני: מי נמצא ממשרד המשפטים?

משה גפני: אוקיי.

<רותם פלג: בתוך התמהיל הזה של כמה אסירים וכמה עצורים ואיזה סוגים שונים היו פה דיונים ודיונים ארוכים והגענו לאיזשהו סוג של איזון לפחות בשלב הנוכחי.

<רותם פלג: בהקשר הזה רק צריך לזכור שהחוק יגיע בימים הקרובים לכנסת ויעבור בקריאה ראשונה, אני מקווה, ויעלה לדיונים לקראת הצבעה בקריאה שנייה ושלישית.

<רותם פלג: אבל במקביל אנחנו גם כן נבקש להאריך את הוראת השעה בעוד פרק זמן כדי לאפשר לחקיקה להתקדם ולתת לפרויקט להמשיך לעבוד במתווה שהוא עבד עד עכשיו כי אנחנו חושבים שהחלופה של לעצור לגמרי היא חלופה פחות טובה בכל מקרה.

משה גפני: יש לכם לוחות זמנים?

<רותם פלג: תיכף הנציב ידבר על זה.

<רותם פלג: גם בהיבט של החוזה ושל המכרז ושל ההתקשרות היה לנו תהליך מאוד מאוד ארוך.

<רותם פלג: חלק מהסיבה שאנחנו נמצאים עם טכנולוגיה שהיא טכנולוגיה, אני לא יודע אם להגיד יותר מיושנת, היא יותר פשוטה, היא חלק מזה שכשהתקבלה החלטה ויצאנו למכרז, זה היה לפני פרק זמן מאוד ארוך, התקבלה החלטה בוועדת ההיגוי העליונה של הפרויקט הזה שהולכים על החלופה הטכנולוגית הזו כרגע.

<רותם פלג: יש אופציה גם לשנות טכנולוגיה.

<רותם פלג: צריך לזכור ששינוי טכנולוגיה הוא לא אירוע פשוט, בטח לא במדינת ישראל עם התקינה ועם בתי-משפט ועם להוכיח שהטכנולוגיה היא מהימנה ברמה של מאה אחוז.

<רותם פלג: הרי בתי-המשפט לא יקבלו פה משהו שום דבר שהוא פחות מזה.

<רותם פלג: אבל אני אומר, האופציה הזו היא אופציה שעדיין קיימת גם במכרז הקיים.

<רותם פלג: גם בזה היה לנו עיכוב.

<רותם פלג: אני חייב להגיד היום שאנחנו כן בפריצת דרך ושבזמן הקרוב מאוד נוכל לבצע התקשרות חדשה ולרוץ עם הפרויקט הזה קדימה.

משה גפני: תודה רבה.

משה גפני: רב גונדר אהרון פרנקו, נציב שירות בתי הסוהר, בבקשה.

<אהרון פרנקו: בוקר טוב, אדוני היושב-ראש, חברי הכנסת, כל המכובדים.

<אהרון פרנקו: שירות בתי הסוהר תומך מאוד ועושה הכול להרחיב את חלופות המאסר.

<אהרון פרנקו: זה מה שקורה גם בעולם - המאמץ היום ללכת לחלופות מאסר בגלל מצוקות הכליאה.

<אהרון פרנקו: מדינת ישראל לא בונה בתי-כלא כפי שהיינו רוצים.

משה גפני: היא הפריטה אותם.

<אהרון פרנקו: לא, העניין לא הצליח.

משה גפני: הצבעתי נגד.

משה גפני: היא ניסתה להפריט.

<אהרון פרנקו: לכן, היום שירות בתי הסוהר יש לו שתי חלופות מאסר שהוא עושה בהן שימוש ומשתדל להרחיב אותן: האחת, זה עובדי שירות.

<אהרון פרנקו: אנחנו היום עומדים על כ-2,500 ואנחנו מתכוונים להגדיל את היחידה אצלנו של הפיקוח כדי לאפשר למדינה להגביר את השימוש באותו שירות.

<אהרון פרנקו: ויש כמובן את החלופה של האיזוק האלקטרוני שהיא קיימת כבר מספר שנים עם פחות או יותר על אותו בסיס, ואנחנו קדימה.

<אהרון פרנקו: החלופות והאיזוק האלקטרוני, מבחינתנו, זה נותן גם מענה לסוגיית הצפיפות בבתי-הכלא ואנחנו לקראת מגמה של כמעט צפיפות.

<אהרון פרנקו: יש עלייה בכמות העצורים הביטחוניים, יש לנו את סוגיית השוהים הבלתי חוקיים, מה שמחייב אותנו לתת גם מענה לסוגיית הצפיפות.

<אהרון פרנקו: לפחות על-פי הפרשנים, ואנחנו גם מאמינים בזה, זה מונע נזקי מעצר ומאסר, אם יש חלופה כזו שאפשר להישאר בקהילה, וכמובן כמו שאומרים גם אנשי המקצוע, וקראת את זה מתוך העבודה שנעשתה אצל פרופ' שהם, זה גם מגדיל את הפוטנציאל לסיכוי לשיקום.

משה גפני: מה הכוונה בנזקי מעצר ומאסר?

<אהרון פרנקו: אדם נכנס לכלא לפעמים על עבירה פעוטה לפעמים יכול להינזק.

<אהרון פרנקו: אנחנו בכל זאת משתדלים להפריד בין אנשים כאלה, אבל קורים גם מצבים שעצור מושם בתא עם עבריינים שאיתרע מזלו והוא יכול ללמוד מהם והוא יכול אפילו להינזק מהם.

<אהרון פרנקו: היו לנו גם מקרים כאלה למרות שאנחנו עושים מאמץ שדברים כאלה לא התרחשו.

<אהרון פרנקו: התהליך, כמו שאמרתי, וגם אני כמו המנכ"ל פחות או יותר באותה תקופה כשנכנסנו לסוגיה, אנחנו היום, אפשר לומר, כבר בסוף הדרך.

<אהרון פרנקו: ההליך החקיקתי שהוא היה נושא מרכזי מאוד הוא כבר עבר את ועדת השרים.

<אהרון פרנקו: הוא לקראת הקריאה הראשונה בכנסת ומיד אחריו זה חוזר לוועדה.

משה גפני: הוא עדיין לא התפרסם.

<אהרון פרנקו: לדעתי, הוא התפרסם.

<נעמה פויכטונגר: הוא התפרסם ביום שני.

משה גפני: ביום שני האחרון.

משה גפני: זאת אומרת, שלשום.

משה גפני: אין לזה קשר לדיון היום.

<קריאה: האמת שבמקרה לא.

משה גפני: זה מקרה נדיר.

<אהרון פרנקו: החוק נותן כמעט את כל המענה שחבר הכנסת שטרית דיבר עליו שנותן מענה על כל תפיסת ההפעלה שהיא משתנה וזו תפיסת ההפעלה שמאחוריה יש סנקציה למי שמפר.

<אהרון פרנקו: זה כמובן לא יאפשר את כמות ההפרות כפי שנאמר, וכמובן יאפשר לנו גם תפיסת הפעלה גם את יכולת האכיפה.

<אהרון פרנקו: זו סוגיית החוק.

<אהרון פרנקו: הסוגיה השנייה שגם נמשכה זמן רב זו סוגיית המכרז.

<אהרון פרנקו: המכרז הוא מרכיב חשוב מאוד כי האמצעי שבאמצעותו רוצים לעשות את הפיקוח זה אמצעי שהוא אמור להיות אמין, פשוט להפעלה, כי בעבר, ואני שותף לזה עוד משנת 95', בשנת 95' התחלנו את הניסוי הראשון כשהייתי מפקד תחנת ראשון.

<אהרון פרנקו: אז היה מודל עם קבוצה קטנה והדבר הזה לא עלה כי כמות גדולה של גופים היו מעורבים בתהליך ולא כל אחד עשה את תפקידו.

<אהרון פרנקו: האכיפה לא היתה מספיקה והפרויקט הזה לא תמיד התרומם.

<אהרון פרנקו: רק משנת 2009 שהוא בידי שירות בתי הסוהר הוא מתחיל להיות מאוזן פחות או יותר, ואנחנו נמצאים היום עם כ-650 מפוקחים עם יכולת כמובן למספר יותר גדול ומקווים מאוד שכשבסוף כשהפרויקט הזה יצא לדרך, המספרים ילכו ויגדלו בהתאם ליכולות כמובן התקציביות ומול החברה.

<אהרון פרנקו: בעניין המכרז - למעשה בימים אלה אנחנו מסיימים את סוגיית המכרז.

<אהרון פרנקו: זה אומר גג בעוד 14 יום, ואפשר אחר כך לעדכן, אנחנו יכולים לפרסם את הזוכים במכרז הזה שהוא מכרז כפול שכולל זוכה בנושא הטכנולוגיה שזה בהתקנת המערכת וזוכה בנושא הסיירים שאמורים להגיב על כל הפרה ולדווח לנו.

<אהרון פרנקו: היתרון הנוסף במתכונת החדשה- שירות בתי הסוהר, בשונה מהפעמים הקודמות, הוא יתכלל את הכול.

<אהרון פרנקו: זה אומר ששירות בתי הסוהר יקים אצלו מרכז שליטה שבו אנחנו נראה כל הפרה ונוכל לעקוב ולוודא שבכל הפרה כזו מגיע סייר.

<אהרון פרנקו: יהיה פקח מטעמנו שילווה את זה.

<אהרון פרנקו: יקבעו בעלי תפקידים בתוך שירות בתי הסוהר שיצטרכו לעשות את תהליך השימוע וגם את זה נוכל להבין דרך היועץ המשפטי איך התהליך, והדרגה הבכירה אצלנו שתוכל להחליט כמובן להחזיר אותו חזרה לכלא.

משה גפני: אני רוצה להבין, המכרז נניח בעוד 14 יום כפי שאתה אומר.

משה גפני: והיה אם מחליטים שאפשר לעשות את האיזוק האלקטרוני מודרני יותר, מה אז יקרה?

משה גפני: אי-אפשר לעשות עוד מכרז.

<אהרון פרנקו: המכרז היום - הוא לא מיושן.

<אהרון פרנקו: המכרז היום - הדרישות בו הן דרישות גבוהות.

<אהרון פרנקו: גם היום אם תתקבל החלטה, וזו לא החלטה שלי, זה החלטה של ועדת ההיגוי ושותפים פה גם הפרקליטות, גם המשטרה, לעניין של GPS, סוגיה שכל הזמן נזרקת פה כאילו זה גולת הכותרת, אפשר.

<אהרון פרנקו: המערכת בדרישה שלנו והזוכה מסוגל בזמן קצר לתת כל מערכת משופרת, כולל GPS.

<אהרון פרנקו: אין כאן מגבלה של לעשות משהו יותר מתקדם.

משה גפני: אני הזוכה על-פי המכרז שהתפרסם.

משה גפני: אתה בא אליי כעבור תקופה לא ארוכה ואתה אומר לי: ועדת ההיגוי או בחקיקה או ועדת המדע - לא חשוב מי - היתה החלטה שמשנים את זה ל-GPS.

<אהרון פרנקו: אפשר.

<אהרון פרנקו: החברה מסוגלת לתת.

<אהרון פרנקו: בבקשה, יש לי פה את קצין הטכנולוגיה והוא יסביר.

<אהרון פרנקו: הנה, זה שכתב.

<אהרון פרנקו: בבקשה, תסבירו את הדרישה במכרז.

משה גפני: נציגי החברה פה?

<קריאות: אין עדיין זוכה.

מאיר שטרית: מה המניעה?

מאיר שטרית: למה אתם לא הולכים ישר לטכנולוגיה יותר מתקדמת?

<אהרון פרנקו: זה שאלה אחרת, ועדת ההיגוי תתייחס.

משה גפני: השאלה היא האם אפשר לשנות?

<אהרון פרנקו: אפשר.

<אהרון פרנקו: אולג, בבקשה.

<אולג גופרמן: שלום לכולם.

<אולג גופרמן: אולג גופרמן, ראש תחום מערכות ביטחון, נציג מינהל טכנולוגיות בפרויקט של פיקוח אלקטרוני בשב"ס.

<אולג גופרמן: ברשותך, אני אתייחס.

<אולג גופרמן: המכרז של שירות בתי הסוהר, הדרישות הטכנולוגיות מתייחסות מתחלקות לשלושה חלקים: הדרישות הפונקציונליות ממערכת לניטור, הממשקים ודרישות אבטחת המידע, דרישות חומרה וציוד תקשורת, ובסוף דרישות מציוד פיקוח.

<אולג גופרמן: ציוד פיקוח שהוגדר במכרז עונה על צרכים של התוכנית הקיימת.

<אולג גופרמן: התוכנית הקיימת דורשת הימצאות של מפוקח 24 שעות ביממה בגבולות גזרה של הדירה.

<אולג גופרמן: הטכנולוגיה היחידה שיודעת לתת מענה לגבולות גזרה של הימצאות מפוקח בתוך בית מפוקח היא תשדורת גלי רדיו בין צמיד אלקטרוני ליחידה ביתית שמותקנת במיקום מרכזי בדירתו של מפוקח.

משה גפני: אולג, יש פה כאלה שלא כל כך מבינים את השפה הזאת.

משה גפני: אני, למשל.

משה גפני: אני מבין דברים פשוטים.

משה גפני: אני זוכה במכרז.

משה גפני: היום אני יכול להסתובב בדירה, יש לי איזוק האלקטרוני שהוא מחובר לקו בזק.

משה גפני: אתה באת אליי ואמרת לי: תשמע, יש החלטה שאני יכול ללכת גם לקופת-חולים שזה במרחק של 500 מטר או יותר.

משה גפני: יש דרך לשנות את המכרז אחרי שזכיתי?

משה גפני: אתה יכול לבוא אליי ולהגיד לי: תשנה את זה?

משה גפני: הרי כולנו יודעים שאנחנו בעולם אחר ממה שהיה לפני שנתיים.

<אולג גופרמן: המכרז הוא גמיש והוא הותאם כך שהוא ייתן מענה לא רק לצרכים הקיימים, אלא גם למענה עתידי, כולל מענה של ניטור רציף בכל מקום ובכל רגע נתון באמצעות טכנולוגיות גם GPS וגם סלולר.

משה גפני: מישהו יצטרך כאן להסביר לנו למה לא הולכים לכתחילה על זה?

משה גפני: הרי הכול מודרני.

משה גפני: מי אדוני?

<מיקי מרקוביץ: שמי מיקי מרקוביץ ואני יועץ חיצוני בתחום האיזוק האלקטרוני.

<מיקי מרקוביץ: אני רוצה להתייחס למכרז שהיה.

משה גפני: אנחנו עוד לא שם.

משה גפני: רגע, שנייה.

משה גפני: נגיע אליך.

משה גפני: האם יש מישהו?

משה גפני: משרד המשפטים מתנגד לעניין הזה?

מאיר שטרית: או מישהו מוועדת ההיגוי.

מאיר שטרית: אתה ראש ועדת ההיגוי אז למה אתה מתנגד לטכנולוגיה?

משה גפני: שנייה, שנייה.

משה גפני: מישהו מהממשלה.

<נעמה פויכטונגר: אני רק רוצה להגיד שהשאלה הזו היא לא לפתחו של משרד המשפטים.

<נעמה פויכטונגר: קונקרטית אני יכולה להשיב.

מאיר שטרית: משרד המשפטים לא מתערב בתוך תהליך המכרז.

משה גפני: אני סתם חשדתי בכשרים.

<נעמה פויכטונגר: אני חשבתי שזו שאלה ולא חשד.

משה גפני: כי אמרו לי שמשרד המשפטים מתנגד.

<עדי שגב: עדי שגב, אני מפרקליטות המדינה.

<עדי שגב: אני הרפרנטית של האיזוק האלקטרוני לעצורים בפרקליטות המדינה.

<עדי שגב: אני יכולה להגיד לך שבזמנו כשעלה הרעיון של ה-GPS, לנו היתה התנגדות ספציפית כי אנחנו חשבנו שזה לא נכון שיהיה GPS בלי איזשהו פיקוח אנושי.

<עדי שגב: מה הכוונה?

<עדי שגב: הרי חלק גדול וחלק נכבד, כמעט 90%, מהפרויקט של האיזוק האלקטרוני זה עצורים.

<עדי שגב: זה אנשים שגם עכשיו הצעת החוק מגדירה אותם עצורים שאמורים להיות במעצר של ממש, לא חלופת מעצר, כי הם עד כדי כך מסוכנים, אבל אנחנו משחררים אותם לתוך האוכלוסייה האזרחית.

<עדי שגב: אגב, אני רוצה שהם יהיו בבית מפוקחים 24 שעות.

<עדי שגב: אני לא רוצה שהם ילכו לי הלוך חזור לקופת-חולים או לכל מיני מקומות.

מאיר שטרית: מאה אחוז, תגדירי להם.

מאיר שטרית: גם את זה אפשר להגדיר ב-GPS, שהם לא יצאו מהבית - אפשר.

מאיר שטרית: את מגדירה את הגזרה.

משה גפני: אני לא חשדתי בכשרים.

משה גפני: אני פשוט החלפתי את הכשרים בין משרד המשפטים לבין הפרקליטות.

<עדי שגב: נקודה שנייה שהיתה מאוד מהותית מבחינתנו זה אותו גם עניין של פיקוח אנושי.

משה גפני: דקה, לפני זה.

משה גפני: את אמרת: בעבר היתה לנו התנגדות.

משה גפני: אנחנו מדברים היום, יום רביעי בשבוע לפני ראש חודש אדר.

משה גפני: מה העמדה שלכם היום?

<עדי שגב: לא, גם עדיין.

<עדי שגב: עדיין, עדיין יש התנגדות.

<עדי שגב: אנחנו מתנגדים כל עוד הדברים לא מוסדרים בצורה מסודרת.

<עדי שגב: מה הכוונה?

<עדי שגב: כרגע הסיטואציה הרי שאין לנו אכיפה של הפרות בגלל כל מיני עניינים, גם תקציביים, המשטרה הרי בעצם לא מגיעה לחקור אפילו את המפרים.

<עדי שגב: אם תהיה לנו סיטואציה של מקרה קיצון, נניח של פדופיל שכנראה לא אמור להגיע מראש להיות באיזוק, בפיקוח אלקטרוני, מסתובב לי כרגע ליד גן ילדים, אבל אין מי שילך לקחת אותו.

<עדי שגב: מה זה יעזור לי לדעת שהוא שם אם אף אחד לא עושה שום דבר בזה?

<עדי שגב: ואז לבוא אחרי זה לבית-משפט ולבקש לעצור - - -

משה גפני: כן, זה לא פדופיל.

משה גפני: פדופיל לא יהיה כנראה בקטגוריה הזאת.

משה גפני: את מדברת על גנב.

<עדי שגב: לא.

<עדי שגב: אני מצטערת לומר, כרגע יש אפשרות.

<עדי שגב: אומנם הצעת החוק מנסה מאוד מאוד לצמצם את זה.

<עדי שגב: פדופיל זה באמת היתה דוגמה קיצונית, אבל שגם אנשים שעברו עבירות קשות וחמורות יהיו.

מאיר שטרית: ואם הוא עם בזק אי-אפשר לפקח עליו.

<עדי שגב: הוא בתוך הבית ואז יודעים.

מאיר שטרית: אבל הוא יצא מהבית.

מאיר שטרית: הוא מפר.

מאיר שטרית: אותו דבר יקרה לך, רק שאז לא תדעי איפה הוא.

<עדי שגב: לכן, יש את המנגנון עכשיו שהצעת החוק מכניסה כדי לגרום לטיפול באותן הפרות.

מאיר שטרית: אדוני היושב-ראש, אני מבקש להתייחס.

משה גפני: שנייה.

משה גפני: מאיר, צריך סבלנות.

משה גפני: צריך לשמוע את כולם.

מאיר שטרית: אני רוצה להתייחס כיוון שהדברים שהיא אומרת זה לא רלוונטי בכלל.

משה גפני: חבר הכנסת שטרית, אני נותן לך את כל הבמה רק תן לשמוע כדי שנדע בסופו של דבר איפה התקלות.

משה גפני: הנה אומרת לך עדי בכנות:

משה גפני: לנו יש התנגדות עד שלא יהיה תקציב לעניין הזה שבו אפשר יהיה להגיע אליו ברגע שיש הפרה.

משה גפני: לך יש שאלה נכונה, אני לא מתווכח.

מאיר שטרית: אני רק רוצה להגיב לדברים האלה כי מה שהיא אומרת פשוט לא נכון מסיבה פשוטה.

מאיר שטרית: ניקח פדופיל, זה מקרה קיצוני.

מאיר שטרית: ברור לך שעם GPS הפיקוח עליו הוא הרבה יותר טוב מאשר עם המצב הקיים היום.

מאיר שטרית: קודם כל, את יכולה להגדיר גם ב- GPS שהוא לא יוצא מהבית, ואם הוא יוצא הוא הפר.

מאיר שטרית: אם יש מערך שתופס אותו או לא תופס אותו זה נכון בשני המקרים, לא משנה אם זה GPS או בזק.

מאיר שטרית: את נמצאת באותה בעיה ולא משנה מי המפר.

מאיר שטרית: ה-GPS נותן לך כלי טכנולוגי יותר מתקדם, פי אלף יותר, למצוא בדיוק איפה האיש הזה נמצא בכל רגע נתון מה שאת לא מקבלת בבזק.

<קריאה: לא רק זה.

<קריאה: גם אם היתה עבירה אתה יכול לתחקר איפה הוא היה.

משה גפני: מאיר, תעשה לי טובה.

משה גפני: אני רוצה שהדיון יהיה מסודר.

משה גפני: עדי, תשלימי.

<עדי שגב: רק תגובה אחת.

<עדי שגב: בסופו של דבר גם לפי הצעת החוק אנחנו כן חוזרים בסופו של דבר לבית-המשפט.

<עדי שגב: אחרי המודל של ההחזרה למעצר אחרי חמישה ימים אנחנו מגיעים לבית-משפט שאנחנו סבורים שגם כך אגב ראוי כי עצור הוא עדיין עצור, הוא בכל זאת אדם שלא הורשע עדיין בביצוע של עבירה.

<עדי שגב: היום הבעיה היא שכשאנחנו מגיעים לבית-המשפט עם הפרות, עם דוח הפרות, אבל באמת לא נעשתה חקירה ולא נעשתה הפרה, בית-המשפט, בוא נאמר את זה בשפה עדינה, זורק אותנו מכל המדרגות.

<עדי שגב: כשאנחנו נגיע אחרי זה עם הוכחה שהוא היה בחוץ אבל אף אחד לא הלך להביא אותו, זה גם נקודה שהיא תהיה מאוד מאוד בעייתית, עוד יותר לדעתנו מהסיטואציה עכשיו בפני בית-המשפט.

<עדי שגב: צריך להיות מודעים לבעיות.

<עדי שגב: אנחנו לא אומרים בשום פנים ואופן לא.

מאיר שטרית: החוק החדש אומר צריך לחזור לבית משפט?

<עדי שגב: החוק החדש עד - - -

<קריאות: - - -

משה גפני: רבותיי, מה נהיה פה?

משה גפני: זה נהיה פה בכולל, לומדים בחברתות פה.

משה גפני: עדי, אם אני מסכם את הדברים שלך, עמדת הפרקליטות היא - א', שבחקיקה יצטרכו לחזור לבית-המשפט.

<עדי שגב: זה לא העמדה.

<עדי שגב: זה החקיקה, זה הצעת החוק.

משה גפני: אני נמצא פה הרבה שנים בכנסת והתברר לי שהצעות חוק זה לא הלכה למשה מסיני.

משה גפני: כשאומרים לי: המחוקק קבע - אני המחוקק.

משה גפני: אנחנו נחליט בסופו של דבר, לא אתם, האם צריך לחזור לבית-המשפט, ואפשר לעשות את זה באופן מינהלי.

משה גפני: זה שהאיש לא הורשע עדיין בבית-המשפט אם אנחנו מדברים על עצירים, ואנחנו לא מדברים רק על עצירים, אנחנו מדברים גם על אסירים, אבל אם אנחנו מדברים על עצירים כל העניין הוא לא אם אנחנו מרשיעים אותו או לא מרשיעים אותו, איפה הוא נמצא?

משה גפני: האם הוא נמצא במתקן כליאה או שהוא נמצא מחוץ למתקן כליאה אזוק באיזוק אלקטרוני?

משה גפני: זה הנושא.

משה גפני: ההקשחה בעניין הזה שצריך לחזור לבית-המשפט תגרום לכך שהעניין יתנהל בעצלתיים.

משה גפני: הדבר השני, המציאות הזאת שלא הולכים לנושא המודרני כשבחלק גדול ממדינות העולם הולכים לזה, אבל זה גם לא רלוונטי, מבחינתי, מדינות העולם.

משה גפני: הרי אפשר לעצור אותו היום גם כן.

משה גפני: אותו דבר כמו בקו של בזק, אפשר לעצור אותו גם ב-GPS.

משה גפני: זה שמחזיקים אותו באופן כזה ולא בגלל שרוצים אלא בגלל שאין את ההליך הזה של הפיקוח עליו שהוא יהיה פיקוח יותר רציני ויותר הדוק ויותר מודרני, אני חושב שזה גישה שאנחנו נחלוק עליה כנראה.

משה גפני: בסופו של דבר, אני חושב שאתם צריכים גם לשקול את העניין מחדש.

משה גפני: אני מסכים שיש פה בעיה תקציבית.

משה גפני: בגלל הבעיה התקציבית עם משרד הרווחה זה התעכב עד היום.

משה גפני: אמרתי, אם יש החלטות מקצועיות שלכן הם התעכבו – בסדר, אז אני מרים ידיים, מה אפשר לעשות?

משה גפני: אנשי המקצוע אמרו שאי-אפשר להתקדם.

משה גפני: אבל אם זה בגלל בעיה תקציבית ובינתיים נפלו לנו עצירים ואסירים שהיו במתקני כליאה ללא צורך עם צפיפות ועם הנזקים, כל הדברים האלה הם דבר שבגלל הסיבה התקציבית זה דבר רע.

משה גפני: לכן, אני חושב שצריך לקיים את הדיון מחדש, מה גם שאנחנו כבר מדברים על הרבה מאוד שנים וקיבלתם פה ארכות בכנסת מעבר למה שסוכם.

<אבי ראש: אבי ראש, חטיבת החקירות.

<אבי ראש: אנחנו גם כן מתנגדים ל- GPS, לפחות מה שהוצג בפנינו.

<אבי ראש: לפני שנתיים-שלוש השב"ס ערך פיילוט עם GPS.

<אבי ראש: לקחו סוהרים, הלבישו להם את הטכנולוגיה של GPS ונתנו להם לשהות בכל מיני מקומות.

<אבי ראש: הפיילוט הראה שה-GPS לא נותן מענה להפרות מתוך בית.

<אבי ראש: כיום פיקוח אלקטרוני ניתן בעיקר, 90%, על עצורים או על משוחררים, משוחררי מעצר בית כחלופה למעצר ועם כניסת החוק לתוקף זה יהיה בסטטוס של מעצר ממש.

<אבי ראש: זאת אומרת, התכלית צריכה להיות פיקוח על אדם בין ארבע קירות.

<אבי ראש: זו התכלית, ואם הטכנולוגיה לא נותנת מענה לתכלית הזו אז לא השגנו שום דבר.

מאיר שטרית: איך הבזק נותן לך פיקוח על ארבע קירות?

<אבי ראש: הבזק כן נותן.

<אבי ראש: הבזק היום נותן לי חיווי ברגע שהוא יוצא מהמסגרת.

מאיר שטרית: שים מצלמה על הבית שלו, אל תפקח עליו.

<אבי ראש: לא, בלי מצלמה.

<אבי ראש: היום קו הבזק באותות הרדיו כמו שהוא הסביר נותנים חיווי.

<אבי ראש: ברגע שמפוקח יוצא מתחום המגדר שהגדיר לו אותו סייר או אותו טכנאי של החברה, הוא נותן חיווי שהוא יצא ואז זה נותן שיגור למוקד לשלוח סייר לבדוק למה הוא יצא.

<אבי ראש: ה- GPS כפי שהוצג אז בפיילוט לא נתן את זה.

מאיר שטרית: אם הוא יוצא מהבית אתה לא רואה אותו?

<אבי ראש: הוא לא ראה אותו.

מאיר שטרית: כנראה שהשתמשתם ב-GPS עקום.

<אבי ראש: אותו GPS שלפחות השתמשו בו באותו פיילוט ירד לשכן.

<אבי ראש: אף אחד לא ידע מזה כלום.

<אבי ראש: יצא לחדר המדרגות, ירד לקיוסק למטה, לא נתן חיווי לגמרי.

משה גפני: זה חמור מאוד.

משה גפני: לא צריך לקחת את ה-GPS באמת בגלל שלא ראו ושהוא יורד לשכן.

משה גפני: בדקתם את זה גם היום?

משה גפני: אם יש היום GPS שכן רואה את זה?

<אבי ראש: אני יכול להתייחס למה שנבדק אז.

משה גפני: לפני שנתיים.

משה גפני: אתה יודע מה קרה בשנתיים האלה?

<אבי ראש: אני לא יודע מה קרה.

<אבי ראש: מעל שנתיים-שלוש.

משה גפני: לא בדקתם במהלך השנתיים האלה מה קורה עם GPS, אולי יש שכלולים?

<אבי ראש: מה שהוצג בפנינו, הטכנולוגיה שהוצגה בפנינו - אנחנו נותנים את הדרישות המבצעיות.

<אבי ראש: זאת אומרת, אל מול הצורך בפיקוח וכו'.

<אבי ראש: האוכלוסייה שנכנסת לתחום הזה שנקרא פיקוח אלקטרוני היא אוכלוסייה מאוד מגוונת.

<אבי ראש: כל הזמן מדברים על היכולת ללכת לקופת-החולים, לצרכים הומניטאריים כביכול ש-GPS נותן מענה.

משה גפני: או לבית-הכנסת.

<אבי ראש: או לבית-הכנסת, גם כן.

<אבי ראש: אבל מסתבר שבתי-המשפט שולחים גם אוכלוסייה מאוד מאוד מסוכנת, ניסיונות רצח, הריגה, שוד.

<אבי ראש: זאת אומרת, נכנסים פה גם עבריינים מהגרעין הקשה.

<אבי ראש: לכן, צריך משטר פיקוח הדוק.

<אבי ראש: ה- GPS כפי שהוצג בפנינו מתאים לסוג אחר של אוכלוסייה, לפיקוח מרווח.

משה גפני: האם יש מישהו שיודע להגיד לי על GPS היום?

משה גפני: בבקשה, אדוני.

<יעקב הרן: שמי יענקל'ה הרן ואני המנכ"ל של חברת GPS גלובל.

משה גפני: אתה במכרז?

<יעקב הרן: כן, אני במכרז.

<יעקב הרן: עד לפני שלוש שנים הייתי קצין הקשר של המוסד, אני יודע מה זה טכנולוגיות ומה זה לנהל טכנולוגיות.

<יעקב הרן: קודם כל להתייחסות של הפרקליטות.

<יעקב הרן: הטכנולוגיה פה היא לא רלוונטית.

<יעקב הרן: אם מחליטים שאסיר יהיה בבית גם בטכנולוגית GPS אפשר לדעת שהוא בבית.

<יעקב הרן: הטכנולוגיה של GPS עובדת בצורה שיש יחידה שכאשר האסיר נמצא בבית הוא עובד מול יחידה ביתית ויודעים שהוא בבית, אלא מה?

<יעקב הרן: כשהוא יוצא מהבית ניתן לאכן איפה הוא נמצא, בשונה מטכנולוגית ה-RF.

<יעקב הרן: ברגע שהוא יוצא מהמסגרת של הבית לא יודעים איפה הוא נמצא.

<יעקב הרן: יודעים רק שהוא הפר ויש קושי בלתחקר יותר טוב.

<יעקב הרן: היטיב לתאר את זה חבר הכנסת מאיר שטרית, ולמעשה ייצג את כל התפיסות הטכנולוגיות שאנחנו אומרים.

<יעקב הרן: זאת אומרת שהטכנולוגיה היא כזו שניתן לדעת גם בטכנולוגית GPS כי היא לא עובדת לבד.

<יעקב הרן: הטכנולוגיה היא משולבת.

<יעקב הרן: כשאסיר נמצא בבית הטכנולוגיה עובדת ב-RF, כשהאסיר יוצא מהבית באופן אוטומטי מתקבלת אינדיקציה שהוא התנתק מהיחידה הביתית.

<יעקב הרן: זה אומר שהוא הפר את כללי מעצר הבית שלו ומאותו רגע יודעים איפה הוא נמצא.

<יעקב הרן: יגיעו אליו בשביל לאכוף או לא יגיעו אליו בשביל לאכוף את זה?

<יעקב הרן: אפשר יהיה לתחקר את זה מאוחר יותר איפה הוא היה.

<יעקב הרן: אפשר להגיד שהוא לא יוצא מהבית, זה - - -

משה גפני: מה שאומר רב-פקד אבי ראש זה שהמציאות כפי שהוצגה לפני שנתיים אצלם - - -

<יעקב הרן: יש כמה הרבה חברות בעולם שיכולות להוכיח את ה- - -

מאיר שטרית: אדוני היושב-ראש, הרי יכול להיות כשל של מי שעשה את הפרויקט, זה לא אומר שה-GPS לא טוב.

מאיר שטרית: בכל העולם פועלים עם GPS, שם זה בסדר ורק פה לא.

מאיר שטרית: תפתח פלאפון ותראה איפה אתה נמצא עכשיו, גם בתוך מקלט תראה איך ה-GPS עובד.

משה גפני: חבר הכנסת שטרית, עמדתך מאוד חשובה, אבל אתה לא הממשלה.

משה גפני: הם הממשלה.

מאיר שטרית: אני לא ממשלה, אבל אני מבין קצת את הטכנולוגיה.

מאיר שטרית: "מורחים אותך".

מאיר שטרית: אדוני היושב-ראש, אני אגיד לך משהו חמור עכשיו.

מאיר שטרית: האם יש למישהו אינטרס לתת את העבודה לחברה מסוימת ובגלל זה לא עושים GPS?

מאיר שטרית: אני רוצה לדעת האם זה הדבר המרכזי.

מאיר שטרית: אני שומע לחישות ולחשושים.

מאיר שטרית: אני רוצה לדעת האם יש אינטרס למישהו לתת את העבודה לחברה מסוימת?

<אהרון פרנקו: לא נכון, אסור להגיד דבר כזה.

מאיר שטרית: אני מצטער, אני לא מוצא שום סיבה הגיונית למה עובדים בטכנולוגיה ישנה.

משה גפני: חבר הכנסת שטרית, אני לא מוכן לדבר הזה בשום אופן.

משה גפני: אני לא מקבל את האמירה הזאת עם כל הידידות בינינו.

משה גפני: כדי להגיד דבר כזה בוועדה צריך להביא הוכחות ולא לחשושים.

משה גפני: אני לא מקבל את הדבר הזה.

מאיר שטרית: אני שואל, שאלתי.

משה גפני: רק שנייה, קודם כל נדבר על הנושא המקצועי.

משה גפני: בוא נברר אותו עד תום ונראה אם אפשר ללכת עם זה.

משה גפני: זאת אמירה שאסור להגיד אותה, אלא אם כן מדובר באינטרס ברור שיש לך הוכחות ואז הבמה, אגב, בעניין הזה היא לא כאן, היא במקום אחר של אכיפת החוק.

מאיר שטרית: אין לי שום הוכחות.

מאיר שטרית: אם היו לי הוכחות הייתי פונה ל- - -

משה גפני: אז בוא נתקדם עם העניין הזה.

משה גפני: לפי מה שאתה אומר, היום אפשר להגיע למצב כזה שה-GPS יכול לאתר את האדם בכל מקום שבו הוא נמצא עם גבולות הגזרה שאפשר לקבוע אותם מתי כן ומתי לא.

משה גפני: בבקשה, מי אדוני?

<מיקי מרקוביץ: אני מיקי מרקוביץ, אני יועץ עצמאי.

<מיקי מרקוביץ: אני לא הייתי חלק מהמכרז.

<מיקי מרקוביץ: אני חוקר את נושא האיזוק האלקטרוני בעולם בשנים האחרונות.

<מיקי מרקוביץ: יש מספר חברות בעולם שמייצרות היום פתרון שהוא משולב בין גלי רדיו ל-GPS.

<מיקי מרקוביץ: זאת אומרת, המפוקח, האסיר נמצא בביתו, עובד בטכנולוגיית ה-RF.

<מיקי מרקוביץ: גם בטכנולוגיית ה-RF יש התקדמות אדירה בשנים האחרונות מהטכנולוגיה המשמשת היום שהיא כבר דו-כיוונית, שהאזיק והמקלט מדברים ביניהם בצורה דו-כיוונית ולא חד-כיוונית.

<מיקי מרקוביץ: זאת אומרת שבכל זמן נתון המקלט הביתי יכול לדגום את האזיק ולא רק האזיק שולח את ההתראות למקלט ומסת

<מיקי מרקוביץ: מך אם זה התקבל או לא התקבל.

<מיקי מרקוביץ: יש תקשורת דו-כיוונית מלאה בין האזיק למקלט.

<מיקי מרקוביץ: מצד שני, יצאת ממקום הפיקוח אתה עובר למצב כמו GPS.

<מיקי מרקוביץ: זאת אומרת, אתה עובר לאיכון מידי בהתאם למידת הפיקוח שלך.

<מיקי מרקוביץ: בנוסף לכל, גם טכנולוגיית הבזק, גם לקשור את היחידה הביתית לקו בזק מגביל את שטח הכיסוי של הבית.

<מיקי מרקוביץ: זאת אומרת, אם נקודת הבזק נמצאת בנקודה מרוחקת ממרכז הבית אתה תצטרך למפוקח טווח יותר גדול על מנת שהוא יכסה את כל חלקי הבית שלו.

<מיקי מרקוביץ: זאת אומרת, שלא יהיה מצב שהמפוקח נמצא במקלחת או בחדר השינה ותיווצר הפרה בגלל שנקודת הבזק נמצאת בקצה השני של הבית.

משה גפני: אתה נגד נקודת הבזק, אתה בעד GPS.

<מיקי מרקוביץ: כן.

<מיקי מרקוביץ: מעבר לטכנולוגיה סלולרית מאפשרת לך למרכז את טווח הפיקוח בתוך הבית.

<מיקי מרקוביץ: לגבי אפיון המכרז לגבי יחידת GPS - המקום היחידי שבו יש אזכור כלשהו ליחידת GPS במכרז זה בתמחור שלו.

<מיקי מרקוביץ: אין אפיון טכני, ואני חושב שאולג יסכים איתי, איך יחידת ה- GPS צריכה להתנהג, מה לגבי נהלים של GPS, מה לגבי איכון, גידור, קשר בין אסיר וקורבן.

<מיקי מרקוביץ: לכל הדברים האלה לא התייחסו במכרז כפי שהתייחסו אליהם במכרז הפיילוט שנעשה לפני שלוש שנים.

משה גפני: האם נמצא מישהו מהנהלת בתי-המשפט?

משה גפני: לא נמצא?

משה גפני: היועץ המשפטי של השב"ס, האם אתה רוצה להתייחס לעניין?

<אהוד הלוי: אני אומר משפט אחד כי אינני איש טכנולוגיה.

משה גפני: בוא נעשה רגע סדר, אני אגיד לך למה אני חותר להגיע.

משה גפני: יש לנו כמה חלקים בדיון.

משה גפני: זאת אומרת, לקראת הדיונים הבאים שיבואו גם על הארכה של החוק וגם על החוק עצמו.

משה גפני: החלק הראשון הוא החלק העקרוני - עד היכן אנחנו רוצים שאנשים לא יהיו במתקני כליאה אלא ילכו לאיזוק אלקטרוני, בעצירים, באסירים.

משה גפני: מהו הגבול שאנחנו מוכנים לשחרר אנשים למקומות שבהם הפיקוח עליהם יהיה יותר קטן מאשר במתקני כליאה.

משה גפני: אני אמרתי את דעתי ואני חושב שכמה שיותר אנשים שפחות מסוכנים, אנשים שלא ייגרם כתוצאה מהיציאה שלהם החוצה נזק, צריך להוציא אותם.

משה גפני: צריך להוציא אותם כפי שאמר אמר רב גונדר פרנקו, זה מוריד מהצפיפות בבתי-הכלא וגם לעצירים ולאסירים עצמם זה דבר תועלתי.

משה גפני: אחרי זה מתחיל ויכוח טכני שהוא פשוט מעצבן משום שאנחנו יודעים שמה שהיה נכון לאתמול בטכנולוגיה הוא לא נכון היום.

משה גפני: הרי אנחנו מתקדמים עם החלל.

משה גפני: שלשום היינו בתערוכת הסייבר ואנחנו מגיעים לממדים שהם פשוט לא היו מתוארים אפילו לפני חצי שנה.

משה גפני: אז לדבר על אמצעים טכנולוגיים שהיו לפני שנתיים זה באמת מיושן.

משה גפני: זה החלק הטכנולוגי וזה לא התפקיד שלך.

משה גפני: צריך להתמודד עם זה ונצטרך להתמודד עם זה גם כשתבוא הארכה וגם כשיבוא החוק עצמו.

משה גפני: הכנסת תעלה בלהבות עם העניין הזה כי אם יבואו ויגידו שמה היה נכון לפני שנתיים אנחנו לא יודעים מה שיש עכשיו, יהיה רע מאוד מבחינת הביקורת הציבורית.

משה גפני: את צודקת.

משה גפני: אפשר לקבל החלטה עקרונית שלא מוציאים אותם.

משה גפני: בסדר, זו החלטה אבל טכנולוגיה אנחנו יודעים, במיוחד לא להגיד את זה בוועדת המדע והטכנולוגיה.

משה גפני: אפשר להגיד את זה באיזה ועדה?

משה גפני: לא יודע.

משה גפני: זה החלק השני של העניין.

משה גפני: אתה היועץ המשפטי של שירות בתי הסוהר אני רוצה לדעת ממך בחלק הראשון של העניין.

משה גפני: האם אתה סבור שאם יתברר שטכנולוגית אפשר לעשות את זה באמצעים מודרניים יותר שהטווח של הפיקוח עליהם יהיה יותר הדוק?

משה גפני: האם אתה סבור שיהיו יותר אנשים שצריך להוציא או שיש גבולות לדבר הזה?

משה גפני: עמדה משפטית של השב"ס, אתה מכיר את העבודה של השב"ס ואתה יועץ משפטי.

<אהוד הלוי: ראשית, תזכיר החוק שהופץ נותן מענה לשאלת ההיקפים.

<אהוד הלוי: ההיקפים כמובן זה סוג של איזון כשדיברנו על שתי אוכלוסיות: האוכלוסייה הראשונה זה אוכלוסייה של עצורים שיימצאו תחת פיקוח של איזוק אלקטרוני.

<אהוד הלוי: האוכלוסייה השנייה זו אוכלוסייה של אסירים שוועדת השחרורים החליטה שניתן לשחרר אותם בתנאי שהם יהיו מפוקחים בפיקוח אלקטרוני.

<אהוד הלוי: תזכיר החוק שהופץ נותן מענה לשתי האוכלוסיות במובן הזה שהשר לביטחון הפנים יהיה רשאי לקבוע מכסות, הן לאוכלוסייה הראשונה והן לאוכלוסייה השנייה של המפוקחים.

<אהוד הלוי: לכן, התשובה היא תשובה חיובית.

<אהוד הלוי: לגבי ההיקף עצמו - אני חושב שההיקף עצמו ייקבע לאור הצלחת התוכנית, וכמובן לאור נתונים אחרים שיהיו.

<אהוד הלוי: למשל, כמות העצורים בבתי-הסוהר, כמות המקומות, החלופות, העבירות ככל שמדובר באסירים ובעצורים שבהן הם נחשדים, שאלה של רצידיביזם.

<אהוד הלוי: הרבה מאוד נתונים יהיו צריכים לעניין, וכמובן שיינתן משקל לכל רכיב ולכל שיקול ושיקול.

<אהוד הלוי: לעניין השני או לשאלה של הטכנולוגיה - אני אינני איש טכנולוגיה, אבל בכל זאת אני אומר משהו אחד ואני אבקש להעביר את רשות הדיבור כאן לאנשי מינהל הטכנולוגיות.

<אהוד הלוי: המכרז, ואני יודע מה שאני אומר, נותן מענה גם למערכת משולבת.

<אהוד הלוי: כלומר, גם לטכנולוגיה של GPS, טכנולוגיה של סלולר, וכמובן לטכנולוגיה של פיקוח בדל"ת אמות הבית או המקום שנמצא המפוקח.

משה גפני: מה זאת אומרת "נותן מענה"?

<אהוד הלוי: הוא יודע לתת מענה, ותיכף יסבירו טכנולוגית טוב ממני, אבל זה נמצא במסמכי המכרז.

<אהוד הלוי: אם תתקבל החלטה בעניין הזה אפשר יהיה בזמן לא ארוך יחסית לעבור לטכנולוגיות או לפתח את הכיוונים האלו.

משה גפני: זה לא אנשי טכנולוגיה, זה אתה.

מאיר שטרית: מה זאת אומרת "לעבור"?

מאיר שטרית: אתם רוצים לעשות קודם טכנולוגיה ישנה ואחר כך להחליף אותה?

מאיר שטרית: מה ההיגיון?

מאיר שטרית: למה לא מלכתחילה אומרים: אנחנו רוצים טכנולוגיה חדשה?

מאיר שטרית: אני לא מקבל תשובה על זה, אדוני היושב-ראש.

מאיר שטרית: כל התירוצים זה תירוצים.

מאיר שטרית: אני לא שומע שום תשובה עניינית למה.

משה גפני: התשובה שאני רוצה לדעת היא איך זה שכשאתה מפרסם מכרז ויש זוכה על קו בזק, איך פתאום זה עובר פתאום ל-GPS אם זו ההחלטה?

<פרומית כהן: זה לא נכון - - -

<אהרון פרנקו: אומרים פה דברים ולא רוצים להקשיב לאנשי המקצוע.

<אהרון פרנקו: צריך לבדוק פה מי בעלי האינטרס.

<אהרון פרנקו: אנשי המקצוע של השב"ס, דברו ותנו את הפירוט.

<רותם פלג: באמת אין לי כוונה להתייחס פה לתוכן שיווקי כזה או אחר של חברה זו או אחרת או יועץ כזה ואחר.

<רותם פלג: אני לא חושב שאף אחד בצד של המדינה יש לו איזה אינטרס כזה או אחר, ובטח ההצגה הזאת של: אצלנו בצד שלנו הדברים נפתרו כך כדי שמישהו אחד יזכה או מישהו אחר יזכה או שבחרנו טכנולוגיה כזו או טכנולוגיה אחרת כדי להתאים אותה לאן שהוא.

<רותם פלג: אני מוחה בכלל על האמירות האלה.

מאיר שטרית: אני לא שומע שום תשובה הגיונית מדוע אתם הולכים לטכנולוגיה אנכרוניסטית?

מאיר שטרית: אני שומע אתכם שבע שנים ועם כל הכבוד לא שומע תשובות.

<רותם פלג: תן לי לענות.

מאיר שטרית: היושב-ראש, "מורחים" את הכנסת הרי משמאל ומימין.

מאיר שטרית: אני רוצה לדעת מתי "מורחים" אותי ואני רוצה לדעת תשובה הגיונית.

מאיר שטרית: תגידו לי למה אתם לא מפעילים מיד טכנולוגיה עדכנית.

מאיר שטרית: אני לא אומר לכם עם מי להפעיל, איך להפעיל.

משה גפני: מאיר, אתה לא מאפשר להם אפילו להתייחס לזה.

מאיר שטרית: אני שומע, אין שום תשובה.

מאיר שטרית: היושב-ראש, את הדיון הזה כבר המון פעמים, לא פעם אחת ולכן אני מרוגז, כי "מורחים" אותי כל הזמן.

מאיר שטרית: אני שומע תשובות מן ההפטרה, אני לא שומע תשובה עניינית מדוע.

מאיר שטרית: תנו לי תשובה מדוע.

משה גפני: חבר הכנסת שטרית, עם המאבק הזה שלך עד עכשיו לא הגענו.

משה גפני: אולי דווקא עם הדרך הטובה שלי נגיע.

מאיר שטרית: אדרבא, אדרבא.

מאיר שטרית: הלוואי ואתה צודק.

משה גפני: רותם, תגיד משפט בבקשה.

משה גפני: אני רוצה לשמוע מאנשי המקצוע.

משה גפני: מה פירוש המילה שאפשר לעבור לטכנולוגיה מתקדמת?

<רותם פלג: עצם האמירה שהלכנו בכוונה לאיזה טכנולוגיה מיושנת - - -

משה גפני: אמרתי שאני לא מקבל את זה, אלא אם כן יש - - -

<רותם פלג: - - - לא הלכנו לטכנולוגיה מיושנת.

<רותם פלג: בין זה שיגידו יש GPS או אין GPS יש עדיין פער בין הטכנולוגיה שלוקחים אותה לבין הטכנולוגיה שהיתה קיימת פעם.

<רותם פלג: שנית, אנחנו מפספסים פה את העיקר - להפוך את הדיון הזה לדיון של איך ייראה הצמיד שמופעל בו הפרויקט, זה השוליים של הדיון.

מאיר שטרית: לא, זה נושא הדיון.

מאיר שטרית: סדר היום הוא באיזה טכנולוגיה יופעל האיזוק האלקטרוני.

מאיר שטרית: תקרא את סדר היום.

<רותם פלג: אני אומר לך עוד הפעם, להפוך את הדיון אם כן יהיה איזוק אלקטרוני או לא יהיה איזוק אלקטרוני לשאלה של אם יהיה בו GPS או לא יהיה בו GPS, זה יהפוך את הדיון לדיון שוליים.

<רותם פלג: דבר שלישי, הדבר הזה עלה בוועדת ההיגוי, אני חייב להגיד טרם כניסתי לתפקיד.

<רותם פלג: התקבלה שם החלטה שבגינה גם יצאו במכרז.

משה גפני: בסדר, זה מה שהיה אז.

<רותם פלג: ישבו שם אנשים רציניים והם קיבלו את ההחלטה הזו.

<רותם פלג: הם לא קיבלו אותה סתם.

<רותם פלג: אתם יודעים טוב כמוני שהכנסת טכנולוגיה חדשה, בטח ובטח לפרויקט כזה, זה לא אירוע של בוא נחליט וזה קורה.

מאיר שטרית: היא לא חדשה.

<רותם פלג: רק קח את הדוגמה כמה זמן לקח לנו לאשר מצלמות מהירות.

<רותם פלג: כמה זמן לקח?

מאיר שטרית: תודה רבה.

מאיר שטרית: אתה רוצה שאני אגיד לך את זה?

מאיר שטרית: אתה לא רוצה לשמוע תשובה כי אני הייתי שר התחבורה שישב מולכם ואני יכול להגיד לך כמה זמן לקח לכם לעשות מגרשים להפקעת רכב - שלוש שנים כשאפשר לגמור את זה בשבוע.

מאיר שטרית: מה אתה מבלבל לי את המוח?

מאיר שטרית: באמת לקח זמן.

מאיר שטרית: תפסיק עם הסיפורים האלה.

מאיר שטרית: אל "תמכרו" לי סיפורים.

מאיר שטרית: הייתי שר בכל משרד רלוונטי, ועם כל הכבוד לכם הדרך שאתם הולכים בה היא לא נכונה.

מאיר שטרית: תסביר לי למה אתם - - -

משה גפני: מאיר, אני אפסיק את הדיון.

משה גפני: אני לא מסכים.

מאיר שטרית: זה לא הולך ככה.

מאיר שטרית: אין בעיה, אני יכול ללכת.

מאיר שטרית: תעשה מה שאתה רוצה.

מאיר שטרית: באמת, לא יכול להיות.

מאיר שטרית: אני לא מקבל תשובה.

משה גפני: אז לא, מה לעשות?

משה גפני: אני מבקש לקיים את הדיון, לשמוע עד הסוף ואנחנו נחליט.

משה גפני: בסופו של דבר הם יבואו הרי להארכה, הם יבואו עם חוק.

מאיר שטרית: שיפסיקו "למרוח" אותנו.

משה גפני: לא, הם לא "מורחים".

משה גפני: הם אומרים את הדברים.

מאיר שטרית: אדוני היושב-ראש, תגיד לי למה הם לא יכלו לקבל תשובה לוועדה, תשובה, למה לא מפעילים עכשיו במכרז הזה טכנולוגיה עדכנית?

מאיר שטרית: זה לא טכנולוגיה חדשה, זה קיים שנים בעולם.

מאיר שטרית: למה לא?

משה גפני: אם תאפשר הם יתנו תשובה.

משה גפני: טובה או לא טובה - לא רלוונטי.

מאיר שטרית: הבנתי, מעכשיו לא אדבר.

מאיר שטרית: תדאג שנקבל תשובה, אדוני היושב-ראש.

מאיר שטרית: .

משה גפני: בסדר.

משה גפני: רותם, בבקשה תמשיך.

<רותם פלג: בכל מקרה, הכנסת טכנולוגיה במדינת ישראל זה לא אירוע שהוא מהיום למחר.

<רותם פלג: זה אירוע של שנים רבות כדי לאשר את זה.

<רותם פלג: עלו סוגיות רבות גם בפני ועדת ההיגוי בהחלטה הקודמת.

<רותם פלג: אמר לך פה גם הנציב, הנושא הזה הוא אופציונלי בתוך המכרז.

<רותם פלג: זה לא משהו שאנחנו לא נבדוק אותו בהמשך.

<רותם פלג: גם אנחנו רוצים להיות בקדמת הטכנולוגיה, גם אנחנו רוצים להיות במקום הכי טוב שאנחנו יכולים להיות בו ולא במקום אחר.

<רותם פלג: בסוף גם בשאלות של עלות-תועלת אני מעריך שגם זה יעלה.

<רותם פלג: אם הרווח מהכנסת GPS הוא רווח קטן והעלות היא גדולה אז כנראה לא נלך על זה בכל מקרה.

משה גפני: תודה.

משה גפני: את אמרת שלא, למה התכוונת?

משה גפני: מי את?

<פרומית כהן: אני המשנה ליועץ המשפטי, אבל אולי כדאי שאיש הטכנולוגיה יבהיר.

משה גפני: לפני הטכנולוגיה אני מבקש לדעת משפטית.

משה גפני: אני במתינות, שלא כדרכי דרך אגב.

משה גפני: אני דווקא רוצה לדעת את החלק המשפטי לפני הטכנולוגיה כי בטכנולוגיה יהיו חברות פה שיגידו אחרת - זה בסדר.

משה גפני: אני שואל, מה זה האמירה הזאת שהמכרז יודע לתת טכנולוגיות מתקדמות.

משה גפני: אני שואל את זה משפטית לחלוטין.

משה גפני: יש מכרז שאתם פרסמתם ששואל חבר הכנסת שטרית שאני לא נכנס עכשיו לעניין הזה כי אני יודע איך הממשלה עובדת וגם הוא יודע ולכן הוא מתרגז.

משה גפני: אבל יצא מכרז ותוך 28 יום יהיו זוכים אפילו, נכון?

משה גפני: אני מקבל את זה.

משה גפני: התברר במהלך הימים האלה בגלל שהתקיימו כאן בכנסת דיונים בעניין הזה עכשיו די אינטנסיביים: האחד זה הארכת המועד, והשני, תבוא לקריאה ראשונה הצעת החוק למליאת הכנסת ואנשים יתחילו לשאול שאלות בגלל שגם כותבים על זה בעיתונים.

משה גפני: אני רואה בחדר כתבת שכותבת על זה הרבה בעיתון חשוב.

משה גפני: המציאות הזאת שבה אתם תצטרכו לתת תשובה - אני מכין אתכם כבר עכשיו, הרי זה מה שהולך לקרות.

משה גפני: תסבירו איך המכרז יודע, כך אמרתם, לתת תשובות לטכנולוגיה המתקדמות.

משה גפני: אני זכיתי הרי במכרז ואני אבוא אליכם ואני אגיד: אתם צריכים לשלם לי על קו בזק, ואני אומר כותרת, פתאום אתם מחליטים GPS.

משה גפני: איך אני יכול להשתלב במכרז הזה פתאום?

<פרומית כהן: במסמכי המכרז היתה דרישת חובה לתת הצעת מחיר לכל הטכנולוגיות, ואנחנו בשולי המכרז אלה שייבחרו באלה טכנולוגיות יבחרו.

<פרומית כהן: זאת אומרת, קו בזק זה כבר לא הדרישה היחידה.

<פרומית כהן: הטכנולוגיה יכולה לעבוד גם אם עובדים על גלי רדיו עם טכנולוגיה סלולרית ועם קווים שהם לא בזק.

משה גפני: ועם GPS.

<פרומית כהן: כן, בהחלט גם GPS.

<פרומית כהן: הכול בהתאם למה שתחליט ועדת ההיגוי ברגע שיינתן אור ירוק לשב"ס מי שיזכה במכרז יהיה מחויב

משה גפני: או ועדת ההיגוי או החוק.

<קריאות: החוק לא מתייחס לטכנולוגיה.

<קריאות: הוא קובע את הכללים - - -

משה גפני: לא.

משה גפני: אבל אם המחוקק יקבע, לא החוק, שהולכים ל-GPS.

<רותם פלג: זה לא חלק מהחוק.

<רותם פלג: החוק לא קובע באיזה טכנולוגיה תשתמש ממשלה, הוא קובע את הכללים ש- - -

משה גפני: רותם, אני עכשיו לא יושב-ראש ועדה.

משה גפני: אני יכול להגיד לך כחבר כנסת ותיק.

משה גפני: הכנסת החליטה שכדור-הארץ הוא מרובע?

משה גפני: החליטה, זה היה בממשלת רבין.

משה גפני: רצו לברר שיש 61 חברי כנסת שיכולים לתקן חוק יסוד, אז שבח וייס אמר: הכנסת יכולה להחליט כל דבר.

משה גפני: יכול להיות שהחוק יגיע לכאן להארכה, או שהחוק יגיע לכאן בכלל, ויבוא חבר הכנסת שטרית, אני חושד בו שהוא הולך לעשות את זה, שיבקש שיהיה בחוק סעיף שאומר שהולכים לאמצעים הטכנולוגיים המודרניים ביותר.

מאיר שטרית: רק סלולרי, אמת.

משה גפני: הוא ייקח יועץ משפטי או עוזר טוב שינסח לו את זה נורמלי.

משה גפני: הרי אם תהיה ביקורת ציבורית - - -

<רותם פלג: כל מה שהכנסת תחוקק אנחנו נבצע.

<רותם פלג: זה ההיררכיה.

משה גפני: לכן אני אומר, זה לא בחוק או כן בחוק - אני הייתי יושב-ראש ועדת כספים ארבע שנים.

<רותם פלג: זכור לי היטב.

משה גפני: כל חוק שהייתם מביאים הייתי מוסיף עוד משהו.

משה גפני: הבאתם משהו על המוסדיים עם השיכון אז הוספתי סעיף שיהיה סבסוד במשכנתאות לזכאי משרד השיכון.

משה גפני: התרגזתם, אבל זה עבר.

משה גפני: עבר הסעיף ועכשיו ביטלתם אותו לעשות ממשלה רעה.

משה גפני: אבל נשאיר את זה לפוליטיקה אחרת.

משה גפני: בקיצור, מה שאת אומרת זה שאפשר על-פי המכרז הקיים לעבור בתוך שבוע אפילו לאמצעים אלקטרונים מודרניים אם זו תהיה ההחלטה.

<פרומית כהן: הקונספט של המכרז הוא ליסינג.

<פרומית כהן: זאת אומרת, אנחנו משלמים עבור יום ליסינג עבור השירות בכל טכנולוגיה שאנחנו נבחר.

משה גפני: תודה.

משה גפני: אדוני, רצית להתייחס.

משה גפני: בקצרה בבקשה.

<נחמיה אדמוני: נחמיה אדמוני, שימשתי גם כיועץ חופשי.

<נחמיה אדמוני: בעבר ניהלתי את מוקד 99 שהפעיל את הפרויקט הזה.

<נחמיה אדמוני: שתי סוגיות: האחת, תפעולית שקשורה למכרז.

<נחמיה אדמוני: השנייה, טכנולוגית שגם קשורה למכרז.

<נחמיה אדמוני: תפעולית - למכרז הזה רצו לגשת שבע-שמונה חברות שקנו את המכרז.

<נחמיה אדמוני: בפועל אתם יודעים כמה חברות ניגשו למכרז?

<נחמיה אדמוני: אחת כי אף אחת לא יכלה לעמוד בתנאי הסף.

משה גפני: מה זה "תנאי הסף"?

מאיר שטרית: מה תנאי הסף?

<נחמיה אדמוני: אני לא רוצה להיכנס פה לתנאי הסף.

משה גפני: לא, רק עקרונית.

משה גפני: לא לפרטים.

משה גפני: מה זה "תנאי סף"?

משה גפני: אתה צריך להיות ג'ינג'י?

משה גפני: מה תנאי סף?

<נחמיה אדמוני: הגדירו תנאי סף שחברות טובות גם טכנולוגיות שרצו להשתתף במכרז נמנעה מהן היכולת להשתתף במכרז כי אין להן את היכולות שכתבו בתוך המכרז.

<נחמיה אדמוני: בסוף זה רק חברה אחת שניגשה למכרז.

משה גפני: למה לא הלכתם לבג"צ?

משה גפני: אתם אומרים שזה תנאי סף שהם לא רלוונטיים למכרז?

<נחמיה אדמוני: זה שיקולים של מנכ"לים למה לא לתבוע, הייתי בסך הכל יועץ.

<נחמיה אדמוני: דובר פה על מספר חברות, כמה חברות, בסוף זה אותה חברה, אותה גברת בשינוי אדרת.

<נחמיה אדמוני: לא שיש לי בעיה חלילה עם מוקד 99.

<נחמיה אדמוני: ניהלתי אותה, חברה מצוינת.

<נחמיה אדמוני: הסוגיה השנייה היא הסוגיה הטכנולוגית.

<נחמיה אדמוני: במכרז הזה היה פה קיבעון שאני לא יודע להסביר למה.

<נחמיה אדמוני: מצד אחד, הרחיבו יפה מאוד את הטכנולוגיה.

<נחמיה אדמוני: כל מה שקשור בחדר בקרה וממשקים ושליטה מצוין, מדהים.

<נחמיה אדמוני: בטכנולוגיה חזרו כמה שנים אחורה.

<נחמיה אדמוני: יתרה מזאת, אפילו היתה שאלת הבהרה במכרז והשב"ס אישר להשתמש בטכנולוגיה יד שנייה.

<נחמיה אדמוני: זאת אומרת, לוקחים את הטכנולוגיה הקיימת ומחזירים אותה, אפילו לא מתקדמים קדימה איתה.

<קריאה: ציוד הקצה יכול להיות משומש.

<נחמיה אדמוני: משומש, לקחת ציוד קיים.

<נחמיה אדמוני: הנקודה השנייה קשורה לטכנולוגיות שדיברו פה.

<נחמיה אדמוני: נאמר פה על-ידי השב"ס שאפשר להשתמש ב-GPS במכרז החדש.

<נחמיה אדמוני: אבל אין אפיון טכני במכרז שמגדיר מה הדרישות מה-GPS, איזה רזולוציה, רק מחיר.

<נחמיה אדמוני: לבוא ולהגיד שתוך שבוע מכניסים GPS, זה שטויות.

משה גפני: הבנתי, בסדר.

משה גפני: גברת כהן, אם מחליטים באמת לעבור ל-GPS אז אפשר לעשות את האפיונים מהר?

<פרומית כהן: אולי אולג יענה.

<אולג גופרמן: ברשות

<אולג גופרמן: כם, הדרישות הטכנולוגיות שהוגדרו במכרז הן מאוד מאוד מחמירות כך שהציוד שמסופק וכל הציוד שמסופק הוא בין המתקדמים בעולם בגלל הדרישות הטכנולוגיות הגבוהות מאוד במכרז.

משה גפני: נניח והחלטנו שעוברים ל-GPS - - -

<אהרון פרנקו: שזה מותנה בפרקליטות ובמשטרת ישראל שבלעדיהם אני לא יכול.

<אהרון פרנקו: ברגע שוועדת ההיגוי או חוק יאשר, יש לנו את היכולת.

משה גפני: כן, ועדת ההיגוי.

<אהרון פרנקו: ועם כל הכבוד לכל יושבים פה, בשביל זה אנחנו מכירים.

<אהרון פרנקו: כשאני קונה היום עט יש מלחמות בין הנציגים.

משה גפני: אני שואל, עבר את ועדת ההיגוי.

<אהרון פרנקו: זה יהיה אפשרי.

משה גפני: אומר הבחור שאני לא זוכר את שמו - - -

<אהרון פרנקו: הוא אומר, הוא אומר.

<אהרון פרנקו: אני מביא עוד עשרים חברות - - -

משה גפני: אבל עם כל הכבוד, כאן זה לא שב"ס, כאן זה כנסת.

משה גפני: כאן כשמישהו אומר שומעים אותו.

<אהרון פרנקו: אז איפה הם היו?

משה גפני: לא יודע, עכשיו הם פה.

<נחמיה אדמוני: - - -בכל המקומות.

משה גפני: לא חשוב, אני מגן עליך ואני חבר כנסת.

משה גפני: אני מול נציב השב"ס - שישמור לי מקום ליד החלון, אנחנו מועדים.

משה גפני: אולג, נחמיה אומר שאין את האפיונים אם עוברים ל-GPS.

משה גפני: מה יקרה ברגע שוועדת ההיגוי החליטה, אחרי שעברו את משרד המשפטים ואת המשטרה ואת הכול, עוברים ל-GPS, מה אז יקרה עם המכרז?

משה גפני: אני זכיתי במכרז.

משה גפני: מה קורה עם המכרז?

<אולג גופרמן: האפיון מתייחס לציוד קצה כחלק אינטגרטיבי מכל מערכת הטכנולוגית כך שמי שמספק מערכת הוא יספק גם ציוד משולב RF וטכנולוגיותGPS וסלולר ברמה מאוד מאוד גבוהה.

משה גפני: אבל אתה צריך להגיד לי את האפיונים, אני הזוכה.

<אולג גופרמן: האפיון נמצא.

משה גפני: נמצא?

<אולג גופרמן: כן, הוא נמצא ומוגדר.

משה גפני: נחמיה, האפיון נמצא.

<נחמיה אדמוני: אני עברתי על המכרז מכל כיוון, כולל אנשים שרצו להשתתף, אין אפיון טכנולוגי.

משה גפני: הוא איש במדים, הוא אומר אמת.

<נחמיה אדמוני: הנה, אני אראה לך את המכרז.

<נחמיה אדמוני: אני אראה לך מה כתוב.

משה גפני: הוא אומר שלא כתוב.

משה גפני: נברר את העניין הזה.

משה גפני: אדוני, בבקשה.

<לאונרדו מילשטיין: שמי לאו מילשטיין, אני מחברת M3.

<לאונרדו מילשטיין: אני 18 שנה פחות או יותר בתחום.

<לאונרדו מילשטיין: רציתי להתייחס.

משה גפני: ממש בקצרה, אין לנו הרבה זמן כי המליאה מתחילה.

משה גפני: בבקשה, בכבוד.

מאיר שטרית: תגיד לנו איך לדעתך צריך להפעיל את האיזוק.

<לאונרדו מילשטיין: אני רוצה רגע להתייחס רק לעניין של GPS ורדיו ומה יותר טוב ומה פחות טוב.

<לאונרדו מילשטיין: חבר'ה, זה כמו שיש בצי רכב משאיות ומכוניות ומטוסים.

<לאונרדו מילשטיין: מה יותר טוב?

<לאונרדו מילשטיין: זה תלוי לפי הצורך.

<לאונרדו מילשטיין: ה-RF בעולם זה לא דבר ישן כמו שלפני עשר שנים נסענו במכוניות ואנחנו עדיין נוסעים במכוניות.

<לאונרדו מילשטיין: אנחנו משתמשים במוצרים האלה בכל העולם, אולי חדישים יותר אבל גם כאלה שייצרנו אותם לפני 15 שנה עובדים היום בעולם.

מאיר שטרית: אתה עובד בחברה שמכינה את האיזוקים?

<לאונרדו מילשטיין: אני עובד בחברה אבל אני רוצה פה לשתף אתכם אולי בניסיון מהעולם.

<לאונרדו מילשטיין: אני לא הולך ליחצן את החברה או לדבר לטובת חברה כזו או אחרת.

<לאונרדו מילשטיין: אני אשמח שיקשיבו לי.

<לאונרדו מילשטיין: חבר הכנסת שטרית, אני באמת מנסה ל- - -

מאיר שטרית: - - -תענה.

<אהרון פרנקו: לא, אני גם לא אענה.

<אהרון פרנקו: אני לא עונה על כמה אנשים ניגשו למכרז.

משה גפני: נכון, לא ביקשתי.

<אהרון פרנקו: לא.

<אהרון פרנקו: לכן, גם הוא - אסור לו לדבר.

משה גפני: לא, מותר לו לדבר.

משה גפני: אבל אתה לא חייב להתייחס.

<אהרון פרנקו: אני לא מתייחס למכרז.

משה גפני: מאה אחוז.

<לאונרדו מילשטיין: שוב, אני מטעם חברה ואני לא בא ליחצן את החברה.

<לאונרדו מילשטיין: אני רק רוצה לומר שוב שזה לא מה יותר טוב.

<לאונרדו מילשטיין: זה משמש צרכים שונים של אסירים שונים, גם ה - Radio Frequency שזה ה- - -

משה גפני: מה ההצעה שלך?

<לאונרדו מילשטיין: ההצעה שלי היא לשלב בין כל הטכנולוגיות.

<לאונרדו מילשטיין: בסוף ברגע שתהיה פה עוד תוכנית עם חוק - - -

משה גפני: אומרת הממשלה באמצעות השב"ס שמשולבות הטכנולוגיות במכרז.

משה גפני: בינתיים יש החלטה של ועדת ההיגוי עקב התנגדות הפרקליטות והמשטרה ללכת ל-GPS.

משה גפני: אבל אם תהיה החלטה שהולכים ל-GPS אפשר באמצעות המכרז הזה ללכת ל-GPS.

משה גפני: אני שואל אותך האם זה נכון?

משה גפני: לא האם זה נכון, הנכון הוא מאוד יחסי.

משה גפני: האם זה נכון מבחינתך?

<לאונרדו מילשטיין: שוב, בעיניי לפי היכרותי של המכרז אפשר לעבור מטכנולוגיה לטכנולוגיה, ובעיניי לא צריך לעבור ל-GPS, אלא צריך לתת אפשרות להשתמש גם ב-GPS וגם ב- Radio Frequency וגם בכל שאר הדברים לפי הצורך.

<לאונרדו מילשטיין: לכם יהיו הכלים כדי להחליט, בסופו של דבר, לשירות בתי הסוהר, במה הם רוצים להשתמש.

משה גפני: תודה רבה.

מאיר שטרית: אדוני היושב-ראש, אני חייב לצאת לוועדת החוץ והביטחון.

מאיר שטרית: אני אפסיק להפריע לך.

משה גפני: לא, אתה לא מפריע.

משה גפני: צריך לברר את העניין, אני לא מתמחה בעניין.

משה גפני: אני מתרשם, אני גם שוחחתי איתם, שאנחנו נמצאים בישורת האחרונה מבחינת כל העניין הזה שמתנהל שבע שנים.

משה גפני: עכשיו זה הופך להיות קריטי ולכן הדיונים צריכים להיות מקצועיים.

<נעמה פויכטונגר: קצת חבל לי.

<נעמה פויכטונגר: אדוני, דווקא מאוד הייתי רוצה להשיב לך.

משה גפני: אגיד לו אחרי זה מה שאמרת.

מאיר שטרית: אני אקרא את הפרוטוקול.

מאיר שטרית: ראשית, לא קיבלתי שום תשובה ואני מניח שגם אתה לא קיבלת.

מאיר שטרית: ראית שישבתי בשקט, לא הפרעתי.

מאיר שטרית: לא קיבלתי שום תשובה מדוע לא משתמשים מיד בטכנולוגיה המתקדמת ביותר.

מאיר שטרית: על זה לא קיבלתי תשובה.

משה גפני: היתה תשובה, קיבלת.

משה גפני: אתה יכול להתווכח איתם.

מאיר שטרית: למה?

משה גפני: יש התנגדות של הפרקליטות ושל המשטרה.

מאיר שטרית: אז בוא נדון בהתנגדות.

משה גפני: יפה.

משה גפני: אנחנו יודעים איפה הבעיה עכשיו.

מאיר שטרית: מאה אחוז.

מאיר שטרית: דבר שני, אני לא נביא.

מאיר שטרית: אתה יודע למי ניתנה הנבואה מאז חורבן בית-המקדש.

מאיר שטרית: אבל אני רואה שאני יכול להמר, אני רואה איך זה מתנהל מאז, שהאיזוק אלקטרוני הבא יהיה בדיוק באותה שיטה, בשיטה הקיימת היום על בסיס בזק.

מאיר שטרית: לא יהיה שינוי למרות הכנסה של סעיף.

מאיר שטרית: זה לא רציני, לא מקצועי לומר בלי אפיון תוך שבוע אנחנו יכולים תוך שבוע להעביר.

מאיר שטרית: זה פשוט לא רציני.

מאיר שטרית: כמי שמכיר טכנולוגיה זה לא רציני.

מאיר שטרית: אם לוקח זמן שבע שנים לעשות מכרז על איזוק אלקטרוני בשיטה נורמלית, ב-GPS זה ייקח לכם עשרים שנה.

מאיר שטרית: הדבר הזה פשוט לא עשוי נכון.

מאיר שטרית: אני מהמר על זה ועוד ניווכח שהאיזוק אלקטרוני יתנהל כמו שהוא התנהל עד עכשיו עם איזוק כזה.

מאיר שטרית: אני מקווה שתהיה לנו הזדמנות כשהחוק יבוא לפה - הנה, אני חבר קואליציה, לא אופוזיציה - פה אחד אני אהיה איתך בחוק הזה שהחוק ייעשה אכן כמו שצריך.

מאיר שטרית: אני אעמוד פה על המשמר.

משה גפני: תודה רבה, חבר הכנסת שטרית.

משה גפני: בבקשה.

<נעמה פויכטונגר: נעמה פויכטונגר, משרד המשפטים, מחלקת ייעוץ וחקיקה.

<נעמה פויכטונגר: אני רוצה להתייחס לכמה הערות שנאמרו פה ואני כן אתחיל דווקא בהתייחסות לחוק.

<נעמה פויכטונגר: החוק עומד להגיע לפה.

<נעמה פויכטונגר: לרגע אנחנו לא שוכחים וגם מזכירים לנו את זה השכם והערב שהממשלה היא לא המחוקק אלא הכנסת ואנחנו שמחים על כך.

<נעמה פויכטונגר: אנחנו יכולים רק להציע את מה שהוא למיטב הבנתנו.

<נעמה פויכטונגר: אני מדברת עכשיו על הצעת החוק ואני מברכת על זה שאני אישית לא המחוקקת אלא אני מגישה לכם - - -

משה גפני: את הפרוטוקול אני צריך אחרי זה.

משה גפני: היה פה ויכוח בשבוע שעבר בכנסת עם היועצים המשפטים של הממשלה.

משה גפני: אני טוען שהמחוקק זה הכנסת והממשלה רק מציעה.

משה גפני: היועצים המשפטיים של הממשלה התנגדו לאמירה הזו.

משה גפני: חשוב מאוד מה שאמרת, אישה חכמה.

<נעמה פויכטונגר: פעם אחרונה שבדקתי, מה שאמרתי עולה בקנה אחד עם מה שלמדנו בשיעורי אזרחות אז אני רגועה.

<נעמה פויכטונגר: להצעת החוק הזאת לקח הרבה זמן להתגבש כמו שאני מקווה שכולם ערים לזה.

<נעמה פויכטונגר: זה לא בגלל שאף אחד שקט על שמריו, זה בגלל שרצינו להביא חוק טוב ולא חוק רע.

<נעמה פויכטונגר: הטענות שנאמרו פה לגבי החוק, וגם לצערי נאמרו פה כמה הצהרות מאוד נחרצות לגבי מה יצא ממנו, אני מקווה וגם מצפה שהחוק ידון לגופו אחרי שהוא יעמוד לפנינו.

<נעמה פויכטונגר: הוא יהיה על השולחן, נוכל להסביר את כל ההסדרים שאנחנו מציעים במסגרתו.

<נעמה פויכטונגר: אגב, חלקם מופיעים ככתבם וכלשונם גם בהצעת החוק שהגיש חבר הכנסת שטרית.

<נעמה פויכטונגר: ואז אפשר יהיה לדון לגופו.

<נעמה פויכטונגר: אם אפשר לשפר את ההסדרים אפשר לשפר אותם ואם נצליח לשכנע את - - -

משה גפני: אגב, למה דחו את הצעת החוק הפרטית שלו?

<נעמה פויכטונגר: סליחה שאני אומרת, בגלל שהיא היתה העתקה של הצעת החוק הלא מבושלת של הממשלה?

משה גפני: אבל העקרונות היו אותם עקרונות כפי שאתם מביאים אותם?

<נעמה פויכטונגר: כן, זה היה מילה במילה.

<נעמה פויכטונגר: הרי אם היינו חושבים שהיא בשלה היינו שמחים לרוץ איתה קדימה בעצמנו ולא לבוא לפה ולהינזף שנה אחרי שנה בנושא הזה.

<נעמה פויכטונגר: אנחנו גם לא נהנים מזה.

<נעמה פויכטונגר: אני אומרת את זה בקצרה כי זה לא באמת נושא הדיון לגבי הנושא של אופן הפסקת הפיקוח האלקטרוני שאנחנו גם מאוד רוצים מאוד מנגנון מאוד יעיל שברובו הוא מינהלי.

משה גפני: זה גם נושא הדיון.

<נעמה פויכטונגר: אז אני אגיד ברמז כמעט שדווקא המנגנון שנמצא בסוף בהצעת החוק הוא מנגנון שהוכרע בישיבה אצל היועץ המשפטי לממשלה ועבר ליבון וחידוד ואנחנו חושבים שהוא כן נותן מענה מצד אחד גם למידיות שדרושה בתגובה וגם לפיקוח ולבקרה שנדרשים כשאנחנו מדברים בכל זאת על חירות של אדם.

משה גפני: זה בסדר מה שאת אומרת.

משה גפני: האמת היא שמה שאני מתרשם, בסופו של דבר מדובר בתקציב מכיוון שאם היה מספיק כסף כדי לפקח על אותו אחד שהוא אזוק - ולא משנה אם ב-GPS או בקו בזק - שיהיה אפשר להשיג אותו ביחידת הסיור או הסיירים, זה כסף.

<רותם פלג: זה לא נכון.

<רותם פלג: השיקול פה הוא לא שיקול של כסף.

<נעמה פויכטונגר: נכון מה שאמר המנכ"ל.

<נעמה פויכטונגר: בהיבט הזה השאלה באמת לא היתה שאלה של כסף אלא של מהו ההליך הנכון ביותר מבחינת הזכויות.

משה גפני: אז למה לא GPS?

<רותם פלג: - - -הלכו על המנגנון היקר יותר.

משה גפני: בסדר, אז למה לא GPS?

<נעמה פויכטונגר: אני אתחיל מההיבט הטכני.

<נעמה פויכטונגר: לגבי עיגון הטכנולוגיה בהצעת החוק - זה לא בלתי אפשרי.

<נעמה פויכטונגר: כמובן שזה אפשרי.

<נעמה פויכטונגר: בפועל כמו שנאמר פה בקול רם הרבה פעמים טכנולוגיה משתנה כל הזמן.

<נעמה פויכטונגר: גם אם נכניס היום GPS לחוק יכול להיות שבעוד שנתיים החוק הזה יהיה אנכרוניסטי ולא ניתן יהיה ליישום.

משה גפני: נכון.

<נעמה פויכטונגר: לכן, בעניינים האלה החוק משתדל לדבר על העיקר ולהשאיר הרבה היבטים יישומיים דווקא לגורמים בשטח שיכולים לתת מענה דינמי תוך כדי תנועה.

<נעמה פויכטונגר: אגב, עלתה פה השאלה.

<נעמה פויכטונגר: אני חשבתי שהתשובה היא כמעט מובנית מאליה, אבל כנראה צריך כן להגיד אותה במפורש.

<נעמה פויכטונגר: עלתה פה השאלה אם הטכנולוגיות משתנות למה המכרז לא נותן להן מענה.

<נעמה פויכטונגר: ענו פה, עשו פה בדיקה מקיפה ופיילוט יסודי לפני כשנתיים.

<נעמה פויכטונגר: כשנבנה המכרז הוא בהכרח היה צריך להיבנות על בסיס הממצאים באותה עת.

<נעמה פויכטונגר: כולנו היינו רוצים לברוא את העולם בשבעה ימים, אנחנו לא יכולים לעשות את זה.

<נעמה פויכטונגר: אנחנו יכולים לתת מענה כמו שאנחנו מסוגלים.

<נעמה פויכטונגר: בהיבט המהותי - אני לא חושבת שהנושא של GPS נתקע בגלל משרד המשפטים.

<נעמה פויכטונגר: היה פיילוט שכאמור בדק קודם כל האם - - -

משה גפני: הפרקליטות, היא אמרה את זה.

<נעמה פויכטונגר: נכון, יש הסתייגות של הפרקליטות בהיבטים מאוד ספציפיים.

<נעמה פויכטונגר: יכול להיות שאפשר לפתור אותם.

<נעמה פויכטונגר: כולנו היינו רוצים מערכת מפוקחת היטב ועובדת.

<נעמה פויכטונגר: גם המשטרה וגם שב"ס היו רוצים מערכת מפוקחת היטב.

משה גפני: תודה רבה.

משה גפני: אני מבקש לסכם את הדיון.

משה גפני: אני מבקש מכל אחד להגיד משפט בעניין כי המליאה מתחילה וצריך לסיים את הדיון.

<אהרון פרנקו: אני חושב שהדברים ברורים מבחינת שירות בתי הסוהר שמאוד תומך בפרויקט, מאוד רוצה לקדם אותו ורוצה כבר להתחיל לפעול באמצעותו, ולכן גם הוא זה שירכז את זה.

<אהרון פרנקו: הוא גם זה שילווה את הביצוע ואת המימוש שהוא יהיה בתקופת פיילוט עם כל מה שנדרש ואנחנו נערכים לזה.

<אהרון פרנקו: זה כולל גיוס עם כל המשמעויות.

<אהרון פרנקו: כמו שאמרתי לך, אני חושב שאנחנו נמצאים כבר בתהליך הסופי גם בהליך החוקתי וגם בתהליך המכרזי שאני מקווה מאוד שתוך זמן קצר נוכל להכריז על הזוכים ולהתחיל לצאת לעבוד.

<אהרון פרנקו: אני מקווה שזה יהיה אחד הדיונים האחרונים שוועדת הכנסת נדרשת לפרויקט שאני מסכים שלקח הרבה זמן מהסיבות ששמענו כאן.

משה גפני: תודה.

משה גפני: רותם, בבקשה.

<רותם פלג: התחלנו מזה שהפרויקט הוא חשוב ואני חושב שלאף אחד אין אינטרס שהוא יבוצע באופן לא טוב או שהוא אפילו ייפסק.

<רותם פלג: אנחנו רוצים לשמור את עצמנו כל הזמן בקדמת הטכנולוגיה בקצה ולהיות עם היכולות הטובות ביותר.

<רותם פלג: השיקול פה הוא בטח ובטח לא השיקול של להיות באיזה טכנולוגיה מיושנת.

<רותם פלג: שוב, אני חושב הדיון הזה לקח אותנו למקום שהוא בקצה, השוליים של הפרויקט הזה, השאלה אם כן יהיה בוGPS או לא יהיה בו GPS.

<רותם פלג: היה פה תהליך עבודה שהוא תהליך ארוך של בניית הפלטפורמה שבה מופעל הפרויקט הזה.

<רותם פלג: כמו שאמרנו, המטרה בסוף היא שאנשים שלא חייבים להיות בין כתלי בית-הסוהר לא יהיו בין כותלי בית-סוהר, ואני חושב שלתכלית הזו נבנה החוק.

<רותם פלג: לקח לו זמן אבל בסופו של דבר הוא משרת את התכלית הזו.

<רותם פלג: אני חושב שגם המכרז שהוא בסוף הוצאה לפועל של המדיניות הזו נותן את המענים לדברים האלה.

<רותם פלג: אני אומר עוד פעם, ועדת ההיגוי תשב וככל שיהיו טכנולוגיות חדשות וככל שיהיו שינויים וככל שיצטרכו לבצע התאמות נבצע אותן.

<רותם פלג: אני חושב שעד היום עשינו את זה ונמשיך לעשות את זה גם בעתיד.

משה גפני: תודה רבה.

משה גפני: רבותי, אני רוצה לסכם את הדיון כלהלן.

משה גפני: קודם כל, אני אמרתי את זה גם בנוכחות חבר הכנסת שטרית ואני חוזר על זה גם עכשיו, אני לא מקבל את הגישה הזאת.

משה גפני: אם אין הוכחה לדבר הזה אסור להטיח האשמה כל כך חמורה.

משה גפני: אני חושב שכל אחד עושה את מלאכתו נאמנה, גם המשרד לביטחון הפנים, גם בשירות בתי הסוהר, משרד המשפטים, הפרקליטות, המשטרה.

משה גפני: כל האנשים שעוסקים בעניין הזה עוסקים בעניין הזה לגופו של עניין.

משה גפני: אני הייתי אפילו אומר בהומור, הלוואי וזה היה נכון בגלל שאני מאוד חושד שההתנהלות שנמשכת על פני הרבה שנים זה מכיוון שכך מתנהלת הממשלה עם הבירוקרטיה ועם המחלוקות בין המשרדים והבעיות התקציביות שמשרד הרווחה מעכב.

משה גפני: הוא אומר: אני צריך עוד כסף, ומשרד האוצר אומר: אני לא יכול לתת לך.

משה גפני: הלוואי וזה היה בכיוונים אחרים לגמרי.

משה גפני: לא שאני אוהב את זה, לא שאני רוצה את זה.

משה גפני: אני נגד זה כמובן, זה צריך להתנהל ביושר.

משה גפני: אבל הבעיה היא שהבירוקרטיה אוכלת בכל פה, לא רק בעניין הזה ושבע שנים זה זמן רב.

משה גפני: אני מוחה על העניין - זאת אומרת, אני לא מוחה.

משה גפני: אני יושב-ראש הוועדה.

משה גפני: הוועדה לא מקבלת את הגישה הזאת ואל תגידו יותר שמישהו אמר כך, לא אומרים.

משה גפני: הוועדה דנה לגופו של עניין ולגופו של עניין אין מחלוקת, וזו עמדתי, שצריך ללכת במקסימום לאיזוק אלקטרוני בגלל הסיבות שנימנו גם על-ידי נציב השב"ס וגם על-ידי המנכ"ל וגם על-ידי האחרים.

משה גפני: צריך ללכת לאיזוק אלקטרוני כדי למנוע את הצפיפות במתקני הכליאה בבתי-הסוהר במדינת ישראל כשיש היום מטלות מאוד קשות ומאוד כבדות על השב"ס.

משה גפני: החלק הראשון הוא חלק שעומד לעצמו.

משה גפני: והדבר השני, גם כלפי הפרט.

משה גפני: זה שנשלח למעצר או למאסר, עדיף לו שיהיה באיזוק אלקטרוני מאשר יהיה במתקן כליאה ויינזק שם פיזית או רוחנית.

משה גפני: המצב הזה, מבחינת מדינת ישראל, צריך ללכת למקסימום האפשרי באיזוק האלקטרוני.

משה גפני: עמדתה של הוועדה כפי שבאה לידי ביטוי - אנחנו היינו כאן רק שני חברי כנסת, אבל להערכתי אין ויכוח לגבי העניין הזה ואם יהיה ויכוח אנחנו נראה אותו כאשר זה יבוא לדיון בחקיקה או בהארכת החוק.

משה גפני: אנחנו רוצים ללכת על המתקנים המודרניים ביותר שהם הנכונים ביותר.

משה גפני: אין לי טענות על מה שהחליטו לפני שנתיים.

משה גפני: לפני שנתיים זה מה שהיה.

משה גפני: היו אז בעיות מבלי להיכנס לדברים האלקטרונים.

משה גפני: יכול להיות שאני טועה בזה, אבל אני יוצא מתוך הנחה שזה המצב.

משה גפני: כך אמרו לי גם כל הזמן.

משה גפני: זה מה שהיה אז, היום יש משהו אחר.

משה גפני: ולכן, צריך להיערך לעניין הזה שהכנסת תאמר את הדבר הזה.

משה גפני: היא תגיד: למה ללכת לאיזוק אלקטרוני מיושן כאשר אפשר ללכת לאיזוק אלקטרוני מודרני?

משה גפני: אני מבקש שתיערכו לעניין הזה.

משה גפני: אתם חייבים לבוא לכנסת בגלל ההארכה ואתם חייבים לבוא לכנסת בגלל החוק.

משה גפני: הדבר הנוסף שאני מבקש שתעשו את זה, ואני פונה ליועצים המשפטיים, לאלה שעוסקים בחקיקה עצמה, אני מציע שתביאו את החוק לקריאה ראשונה במקביל למה שאתם מבקשים את ההארכה.

<רותם פלג: זה מה שאנחנו עושים.

משה גפני: זה מה שאתם עושים?

<רותם פלג: כן.

משה גפני: דבר אחד טוב בקדנציה הזו הממשלה עושה.

משה גפני: ההליכה במקביל אחרי כל כך הרבה פעמים שהממשלה אמרה, עוד לפני אפילו שהגעת לתפקיד, שאנחנו הולכים לחקיקה והכול ולא ראו שום דבר, התוצאה היתה באמת נזיפה שהממשלה קיבלה פה, ובצדק, המציאות הזו שבה אתם כל הזמן מאריכים ואתם לא עושים שום דבר מעשי מבחינת החקיקה.

משה גפני: לכן, אני מציע, כפי שאתם באמת עושים, להביא את שני הדברים יחד, גם את החוק של ההארכה וגם את החוק עצמו.

משה גפני: אני לא יודע איך להגיד שאני גם נוזף בממשלה וגם משבח את הממשלה, אני לא יודע איך עושים את זה.

משה גפני: על כל פנים, אני מוחק את העבר, פניי לעתיד.

משה גפני: אני רוצה שהדבר הזה יתבצע.

משה גפני: אני תומך במהלך הזה, אני רוצה שהוא ייעשה חוקית.

משה גפני: אני מציע גם בפרקליטות לחשוב אחרת היות ואנחנו נמצאים בעידן אחר.

משה גפני: אני לא מבקר את מה שהיה אז, אבל אנחנו נמצאים בעידן אחר.

משה גפני: זו העמדה, שצריך ללכת למה שיותר עצירים ואסירים, ללכת למתקנים יותר מתקדמים ולקחת בחשבון שבעוד שנה-שנתיים זה כבר יהיה מיושן.

משה גפני: צריך לקחת את זה בחשבון.

משה גפני: אנחנו מודים לקדוש ברוך הוא שאנשים מתפתחים והטכנולוגיה מתפתחת.

משה גפני: זה יוצר באמת המון בעיות, דיברנו על זה כבר בוועדת המדע המון פעמים.

משה גפני: אנחנו רוצים ללכת למתקנים המודרניים יותר, למספר אנשים שיותר ישתמשו בעניין הזה.

משה גפני: אני מודה לכם על הדיון.

משה גפני: תודה רבה ושיהיה בהצלחה.